cyanic-selkie/wikianc huggingface dataset:
ആരാധനക്രമ വർഷം
ഈസ്റ്റർ ത്രിദിനം
ദുഃഖ വെള്ളി (Good Friday), വിശുദ്ധ ശനി - Holy Saturday (വലിയ ശനി), ഈസ്റ്റർ എന്നിവ അടങ്ങിയതാണ് ഈസ്റ്റർ ത്രിദിനം (Easter Triduum). പെസഹാ വ്യാഴാഴ്ച (Moundy Thursday) വൈകുന്നേരം നടക്കുന്ന ദിവ്യബലി (അന്ത്യാത്താഴ സ്മരണ)യോട് കൂടി ഈസ്റ്റർ ത്രിദിനം ആരംഭിക്കുന്നു. പല വിഭാഗങ്ങളിലും അന്നേ ദിവസം ദിവ്യബലി മദ്ധ്യേ പാദ ക്ഷാളന കർമ്മം (കാലുകഴുകൽ ശുശ്രൂഷ) നടത്താറുണ്ട്. അന്ത്യ അത്താഴത്തിന് മുൻപ് യേശുദേവൻ ശിഷ്യന്മാരുടെ പാദങ്ങൾ കഴുകിയതിന്റെ അനുകരണമായി മുഖ്യ കാർമ്മികനായ വൈദികൻ അല്മായരായ പന്ത്രണ്ട് പേരുടെ കാലുകൾ കഴുകുന്ന ചടങ്ങാണ് പാദ ക്ഷാളന കർമ്മം. തുടർന്ന് അർദ്ധരാത്രി വരെ ജാഗരണ പ്രാർത്ഥനയാണ്. റോമൻ കത്തോലിക്കാ പള്ളികളിൽ അർദ്ധരാത്രി വരെ പരിശുദ്ധ കുർബാനയുടെ ആരാധന നടത്താറുണ്ട്. രാവിലെ ജാഗരണ പ്രാർത്ഥനയുടെ തുടർച്ച ഉണ്ടായിരിക്കും. കേരളത്തിലെ ക്രൈസ്തവർ പുത്തൻ പാന പാരായണം, കുരിശിന്റെ വഴി ചൊല്ലൽ എന്നിവ ഈ ദിവസം പ്രത്യേകമായും തപസുകാലത്തിലെ ചൊവ്വാ, വെള്ളി ദിവസങ്ങളിലും ചെയ്യാറുണ്ട്.
ദുഃഖ വെള്ളിയാഴ്ച വിശുദ്ധ കുർബാന അർപ്പിക്കാറില്ല. വൈകുന്നേരം ആരംഭിക്കുന്ന തിരുക്കർമങ്ങളിൽ കുരിശാരാധന, പീഡാനുഭവ വായന, സാർവത്രീക പ്രാർത്ഥന, നഗരി കാണിക്കൽ പ്രദക്ഷിണം, യേശുവിന്റെ ശരീരം പ്രതീകാത്മകമായി സംസ്കരിക്കൽ എന്നിവയാണ് പ്രധാന തിരുക്കർമ്മങ്ങൾ. ആവരണം ചെയ്യപ്പെട്ട ക്രൂശിത രൂപങ്ങൾ അന്നേ ദിവസം അനാവരണം ചെയ്യുന്നു. നീല, കറുപ്പ് എന്നീ വസ്തങ്ങൾ ആണ് തിരുക്കർമ്മങ്ങൾക്ക് ഉപയോഗിക്കുന്നത്. തുടർന്ന് വരുന്ന ശനിയാഴ്ച വലിയ ശനി (വിശുദ്ധ ശനി) യായി ആചരിക്കുന്നു. സംസ്കരിക്കപ്പെട്ട യേശുവിന്റെ ശരീരം കല്ലറയിൽ ശയിച്ചത് ഈ ദിനം അനുസ്മരിക്കുന്നു. അന്നേ ദിവസം ദേവാലയങ്ങളിൽ രാവിലെയോ വൈകീട്ടോ തിരുക്കർമ്മങ്ങൾ ഉണ്ടായിരിക്കില്ല.
വലിയ ശനിയാഴ്ച രാത്രിയിലാണ് ഈസ്റ്റർ ജാഗരണം ആരംഭിക്കുന്നത്. അർദ്ധരാത്രിക്ക് മുൻപുള്ള മണിക്കൂറിൽ സഭ ഈസ്റ്റർ ജാഗരണം നടത്തുന്നു. റോമൻ കത്തോലിക്ക സഭകളിൽ പഴയ നിയമത്തിലെ ഗ്രന്ഥങ്ങളിൽ നിന്നും സുവിശേഷങ്ങൾ ഒഴികെയുള്ള പുതിയ നിയമത്തിലെ ഗ്രന്ഥങ്ങളിൽ നിന്നുള്ള വായനകൾ ആണ് ജാഗരണ സമയത്തെ പ്രധാന കർമ്മങ്ങളിൽ ഒന്ന്. അർദ്ധ രാത്രി യാകുമ്പോൾ ഉയിർത്തെഴുന്നേറ്റ ക്രിസ്തുവിന്റെ രൂപം അനാവരണം ചെയ്യുകയും ഗ്ലോറിയ ആലപിച്ച് ദിവ്യബലി തുടരുകയും ചെയ്യും.
ഉയർപ്പ് കാലം
ഈസ്റ്റർ ഞായർ മുതൽ പെന്തക്കോസ്താ തിരുനാൾ വരെയാണ് റോമൻ കത്തോലിക്കാ സഭയിൽ ഉയിർപ്പുകാലം (Easter Season) ആചരിക്കുന്നത്. ഈസ്റ്റർ കഴിഞ്ഞു വരുന്ന രണ്ടാമത്തെ ഞായറാഴ്ച വരുന്ന കരുണയുടെ ഞായർ, യേശുവിന്റെ സ്വർഗാരോഹണം എന്നിവ ഈ കാലത്തിലെ പ്രധാന ദിനങ്ങളാണ്. അവസാന ഞായർ (ഈസ്റ്റർ കഴിഞ്ഞ് ഏകദേശം അൻപത് ദിവസത്തിനടുത്തു വരുന്ന ഞായർ) പെന്തക്കോസ്താ ദിനമായി ആചരിക്കുന്നു. പരിശുദ്ധാത്മാവിന്റെ ആഗമനമാണ് ഈ ദിനം അനുസ്മരിക്കുന്നത്. പെന്തക്കോസ്താ ദിനത്തോടെ ഉയിർപ്പ് കാലം അവസാനിക്കുകയും സാധാരണ കാലം രണ്ടാം പാദം ആരംഭിക്കുകയും ചെയ്യും. സ്വർണ്ണ നിറമോ വെള്ള നിറമോ ഉള്ള അലങ്കാര വസ്ത്രങ്ങളും മേൽ വസ്ത്രങ്ങളും ആണ് ഈ കാലയളവിൽ ഉപയോഗിക്കുന്നത്.
ആംഗലേയ സഭ ആരാധന ക്രമ വർഷം
ആംഗലേയ സഭയുടെ ആരാധന ക്രമ വർഷം റോമൻ കത്തോലിക്കാ സഭയുടെ ആരാധനക്രമ വർഷവുമായി സാമ്യമുള്ളതാണ്. കലണ്ടറിനെ ആഗമന-തപസ്-ഉയിർപ്പ്-സാധാരണ കാലങ്ങളായി തിരിച്ചിരിക്കുന്നു. റോമൻ റീത്തിലുള്ള മിക്ക തിരുനാളുകളും സ്മരണ ദിനങ്ങളും ചെറിയ വ്യത്യാസത്തോടെ ആംഗലേയ സഭയിലും കാണാം. എന്നാൽ ഇംഗ്ലണ്ടിലെ സഭയടക്കമുള്ള ചില ആംഗലേയ സഭകളിൽ ക്രിസ്മസ് കാലത്തിന് ശേഷം പ്രത്യക്ഷീകരണ കാലം കൂടി ആചരിക്കുന്നതായി കാണാം. പ്രത്യക്ഷീകരണ തിരുനാൾ ദിനം (ജനുവരി 6 അല്ലെങ്കിൽ അതിനടുത്തു വരുന്ന ഞായറാഴ്ച) വൈകുന്നേരം സായാഹ്ന പ്രാർത്ഥനയോടെ ആരംഭിക്കുന്ന പ്രത്യക്ഷീകരണ കാലം യേശുവിന്റെ ദേവാലയ സമർപ്പണ തിരുനാൾ (ഫെബ്രുവരി 2 അല്ലെങ്കിൽ അതിനടുത്തു വരുന്ന ഞായറാഴ്ച) വരെ നീളുന്നു. അതിനു ശേഷമാണ് സാധാരണ കാലം ആദ്യ പാദം ആരംഭിക്കുന്നത്.
പൌരസ്ത്യ ഓർത്തോഡോക്സ് സഭ കലണ്ടർ
നോയമ്പാചരണം, തിരുനാളുകൾ എന്നിവയിൽ വ്യത്യസ്തത ഉണ്ടെങ്കിലും പൌരസ്ത്യ സഭാ കലണ്ടർ പല കാര്യങ്ങളിലും റോമൻ സഭാ കലണ്ടറുമായി സാമ്യത പുലർത്തുന്നു. പൌരസ്ത്യ ഓർത്തോഡോക്സ് സഭയിൽ പ്രമുഖ വിഭാഗം ജൂലിയൻ കലണ്ടറാണ് അടിസ്ഥാനമാക്കി എടുത്തിട്ടുള്ളത്. ജൂലിയൻ കലണ്ടറും ഗ്രിഗോറിയൻ കലണ്ടറും തമ്മിൽ നിലവിൽ 13 ദിവസത്തെ വ്യത്യാസം ഉണ്ട്. അതുകൊണ്ട് തന്നെ ജൂലിയൻ കലണ്ടറിൽ ഡിസംബർ 25 നു വരുന്ന ക്രിസ്മസ് ഗ്രിഗോറിയൻ കലണ്ടറിൽ ജനുവരി 7നാണ് വരുന്നത്. ആഗമന-തപസു കാലങ്ങളിൽ അനുഷ്ഠിക്കുന്ന നോയമ്പിനു പുറമേ രണ്ടു നോയമ്പുകൾ കൂടി ഈ ക്രമവർഷത്തിൽ ഉണ്ട്. പത്രോസിന്റെയും പൌലോസിന്റെയും തിരുനാളിന് മുൻപ് വരുന്ന 40 ദിവസങ്ങളും( പരിശുദ്ധ മറിയത്തിന്റെ സ്വർഗാരോപണ തിരുനാളിന് മുൻപുള്ള 14 ദിവസങ്ങളും നോയമ്പ് ആചരിക്കുന്നു. ആഗമന കാലത്തിൽ റോമൻ കത്തോലിക്കാ കലണ്ടർ അനുസരിച്ച് നാല് ആഴ്ചകൾ ആണ് നോയമ്പെങ്കിൽ പൌരസ്ത്യ ഓർത്തോഡോക്സ് സഭ കലണ്ടർ അനുസരിച്ച് നാൽപതു ദിവസമാണ് നോയമ്പ്.
കൂടാതെ ആഴ്ചയിലെ ബുധൻ, വെള്ളി ദിവസങ്ങളിൽ ഉപവസിക്കുന്ന പതിവും ഇവർക്കുണ്ട്. എന്നാൽ ക്രിസ്മസിന് ശേഷമുള്ള 12 ദിവസങ്ങളിലും ഉയിർപ്പ് ദിനത്തിന് ശേഷമുള്ള ഒരാഴ്ചയും ഈ ഉപവാസം ബാധകമല്ല. സ്നാപക യോഹന്നാന്റെ രക്തസാക്ഷിത്വം, കുരിശിന്റെ മഹത്ത്വീകരണം എനീ തിരുനാളുകളിലും പ്രത്യക്ഷീകരണ തിരുനാളിന് മുൻപുള്ള ദിവസവും ഉപവാസ ദിവസങ്ങളാണ്.
അവലംബം
വർഗ്ഗം:ക്രൈസ്തവസഭ വർഗ്ഗം:ക്രൈസ്തവസഭ ആരാധനക്രമം വർഗ്ഗം:കലണ്ടർ
കറുത്ത കൈ
നീലപ്രൊഡക്ഷനു വേണ്ടി പി. സുബ്രഹ്മണ്യം മെരിലാഡ് സ്റ്റുഡിയോയിൽ നിർമിച്ച മലയാളചലച്ചിത്രമാണ് കറുത്ത കൈ. ചിത്രത്തിന്റെ വിതരണാവകാശം കുമാരസ്വമി അൻഡ് കമ്പനിക്കായിരുന്നു. ഈ ചിത്രം1964 ഓഗസ്റ്റ് 14-ന് പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ
നിംഫിയ സീറൂലി
നീലത്താമര എന്ന് പൊതുവെ അറിയപ്പെടുന്ന നിംഫിയ സീറൂലി (അല്ലെങ്കിൽ നീല ഈജിപ്ഷ്യൻ താമര) നിംഫിയ ജനുസ്സിലെ ഒരു ജലസസ്യമാണ്. നീല ആമ്പൽ (അല്ലെങ്കിൽ നീല ഈജിപ്ഷ്യൻ ആമ്പൽ), സേക്രെഡ് ബ്ലൂ ലില്ലി എന്നിവ ഇതിന്റെ മറ്റു പൊതുനാമങ്ങളാണ്. ഈ ജനുസ്സിലെ മറ്റു സ്പീഷീസുകളെപ്പോലെ ഈ സസ്യത്തിൽ സൈക്കോ ആക്റ്റീവ് ആൽക്കലോയിഡ് അപോർഫിൻ അടങ്ങിയിട്ടുണ്ട്. പുരാതന ഈജിപ്ഷ്യൻ നാഗരികതയ്ക്ക് ഇത് അറിയാമായിരുന്നു.
വിതരണം
നൈൽ നദിയുടെയും കിഴക്കൻ ആഫ്രിക്കയുടെയും മറ്റ് ഭാഗങ്ങളിലും നീലത്താമരയുടെ ആദ്യകാല ആവാസവ്യവസ്ഥ കാണപ്പെട്ടിരുന്നിരിക്കാം. പുരാതന കാലങ്ങളിൽ ഇന്ത്യൻ ഉപഭൂഖണ്ഡം, തായ്ലാന്റ് തുടങ്ങിയ പ്രദേശങ്ങളിൽ ഈ ജലസസ്യം വിശാലമായി വ്യാപിച്ചിരുന്നു.
വിവരണം
വൃത്താകൃതിയിലുള്ള ഇലയ്ക്ക് ഏകദേശം 25-40 സെന്റീമീറ്ററോളം (10-16 ഇഞ്ച്) വീതി കാണപ്പെടുന്നു.
നീലത്താമരയുടെ യഥാർത്ഥ വളർച്ചയും പൂവിടുന്ന ചക്രവും പരിചയമില്ലാത്ത വ്യക്തികളുടെ സാഹിത്യ റിപ്പോർട്ടുകളിൽ പൂക്കൾ രാവിലെ വിടർന്ന് ജലത്തിന്റെ ഉപരിതലത്തിലേക്ക് ഉയരുന്നു, തുടർന്ന് സന്ധ്യാസമയത്ത് വാടുകയും ജലത്തിലേയ്ക്ക് താഴ്ന്നുപോകുകയും ചെയ്യുന്നതായി ചിത്രീകരിക്കുന്നു. വാസ്തവത്തിൽ, രണ്ട് മൂന്ന് ദിവസത്തിനുള്ളിൽ ഉപരിതലത്തിലേക്ക് ഉയരുന്ന പുഷ്പ മുകുളങ്ങൾ വിടരാറാകുമ്പോൾ രാവിലെ 9:30 ന് വിടർന്ന് 3:00 മണിക്ക് വാടുന്നു. പൂക്കളും മുകുളങ്ങളും രാവിലെ ജലത്തിന് മുകളിൽ ഉയരുകയോ രാത്രിയിൽ മുങ്ങുകയോ ചെയ്യുന്നില്ല. പുഷ്പങ്ങൾക്ക് ഇളം നീല-വെള്ള മുതൽ ആകാശം-നീല അല്ലെങ്കിൽ ഇളം നീല ദളങ്ങളും പൂവിന്റെ മധ്യഭാഗം മങ്ങിയ മഞ്ഞനിറവും കാണപ്പെടുന്നു.
മതവും കലയും
വെള്ള താമരയ്‌ക്കൊപ്പം നിംഫിയ ലോട്ടസും ഈജിപ്തിൽ നിന്നുള്ളതാണ്. ഈജിപ്ഷ്യൻ കലയിൽ ചെടിയും പുഷ്പവും സ്ഥിരമായി ചിത്രീകരിച്ചിരിക്കുന്നു. പ്രശസ്തമായ കർണാക് ക്ഷേത്രത്തിന്റെ ചുവരുകൾ ഉൾപ്പെടെ നിരവധി ശില്പകലകളിലും ചിത്രങ്ങളിലും ഇവ ചിത്രീകരിച്ചിട്ടുണ്ട്, കൂടാതെ "പാർട്ടി രംഗങ്ങൾ", നൃത്തം, ആത്മീയ അല്ലെങ്കിൽ മരണാനന്തര ജീവിതവുമായി ബന്ധപ്പെട്ട ആചാരം പോലുള്ള മാന്ത്രിക ചടങ്ങുകൾ എന്നിവയോടൊപ്പം ചിത്രീകരിച്ചിരിക്കുന്നു. തുത് രാജാവിന്റെ മമ്മി ഈ പുഷ്പത്താൽ മൂടപ്പെട്ടിരുന്നു. ഈജിപ്ഷ്യൻ പുരാണങ്ങളിൽ എൻ. സീറൂലി വളരെ പ്രാധാന്യമർഹിക്കുന്നു. രാത്രിയിൽ പൂക്കൾ വാടുകയും രാവിലെ വീണ്ടും വിടരുന്നതിനാൽ സൂര്യന്റെ പ്രതീകമായി ഇതിനെ കാണുന്നു. ഹെലിയോപോളിസിൽ, ലോകത്തിന്റെ ഉത്ഭവസമയത്ത് സൂര്യദേവനായ രാ ആദിമജലത്തിൽ വളർന്ന താമരപ്പൂക്കളിൽ നിന്നുവന്നതാണെന്ന് പഠിപ്പിക്കുന്നു. രാത്രിയിൽ, സൂര്യദേവൻ വീണ്ടും പുഷ്പത്തിലേക്ക് പിൻവാങ്ങുമെന്ന് വിശ്വസിക്കപ്പെടുന്നു അതിന്റെ നിറം കാരണം, ചില വിശ്വാസങ്ങളിൽ ഇത് ഏതെങ്കിലും വസ്‌തു ഉൾക്കൊള്ളുന്നതിനുള്ള പാത്രമായും, അത്തും, സമാനമായ വിശ്വാസങ്ങളിൽ രാ, രണ്ട് സൗരദേവതകൾ എന്നിവയുമായി ബന്ധപ്പെടുത്തുന്നു. അതുപോലെ, അതിന്റെ ഗുണവിശേഷതകൾ ഒഗ്‌ഡോഡ് പ്രപഞ്ചത്തിലെ വ്യത്യസ്തയിനം താമരകളുടെ ഉത്ഭവത്തെക്കാണിക്കുന്നു. ഈജിപ്ഷ്യൻ ദേവതയായ നെഫെർട്ടെമിന്റെ പ്രതീകമായും ഈ പുഷ്പത്തെ കാണുന്നു.
ഗുണങ്ങളും ഉപയോഗങ്ങളും
സൈക്കോ ആക്റ്റീവ് ആൽക്കലോയ്ഡ് അപ്പോർ‌ഫൈൻ അടങ്ങിയിരിക്കുന്ന എൻ. സീറൂലി ഉൾപ്പെടെയുള്ള സസ്യങ്ങളുടെ ഔഷധഫലങ്ങൾ മായന്മാർക്കും പുരാതന ഈജിപ്തുകാർക്കും അറിയാമായിരുന്നതായി ചില തെളിവുകൾ സൂചിപ്പിക്കുന്നു.
എൻ. സീറൂലി നേരിയ മയക്കത്തിന്റെ ഫലങ്ങൾ നൽകുന്നതിനാൽ ഹോമറുടെ ഒഡീസിയിൽ പുരാണങ്ങളിലെ ലൊട്ടോഫാഗികൾ ഇതിന് തെരഞ്ഞെടുത്ത സ്ഥാനം നൽകിയിരുന്നതായി പറയുന്നു.
പുരാതന കാലം മുതൽ സുഗന്ധദ്രവ്യങ്ങൾ നിർമ്മിക്കാൻ ഈ താമര ഉപയോഗിക്കുന്നുണ്ട്. ആരോമാതെറാപ്പിയിലും ഉപയോഗിക്കുന്നു.
ലാത്വിയ
2009 നവംബർ മുതൽ എൻ. സീറൂലി ലൈറ്റ്വയിൽ നിയമവിരുദ്ധമാണ്. ഇത് ഡ്രഗ്&കോസ്മെറ്റിക് ആക്ട് പ്രകാരം ഷെഡ്യൂൾ 1 മരുന്നുകളുടെ വിഭാഗത്തിൽപ്പെടുന്നു. ഒരു ഗ്രാം വരെ കൈവശം വയ്ക്കുന്നതിന് 280 യൂറോ വരെ പിഴ ഈടാക്കുകയും ഒരു വർഷത്തിനുള്ളിൽ രണ്ടാമത് വീണ്ടും കുറ്റം ആവർത്തിച്ചാൽ ക്രിമിനൽ കുറ്റമായി ചുമത്തപ്പെടുകയും ചെയ്യുന്നു. വലിയ അളവിൽ കൈവശം വച്ചാൽ 15 വർഷം വരെ തടവ് ലഭിക്കുന്നു.
പോളണ്ട്
എൻ. സീറൂലി 2009 മാർച്ചിൽ പോളണ്ടിൽ നിരോധിച്ചു. കൈവശാവകാശവും വിതരണവും ക്രിമിനൽ കുറ്റമായി കാണുന്നു.
റഷ്യ
സുഗന്ധവ്യഞ്ജനങ്ങളും അനുബന്ധ ഉൽപ്പന്നങ്ങളും ആയ സാൽവിയ ഡിവിനോറം, ആർഗൈറിയ നെർ‌വോസ, എന്നിവയ്‌ക്കൊപ്പം 2009 ഏപ്രിൽ മുതൽ റഷ്യയിൽ എൻ. സീറൂലി നിയമവിരുദ്ധമാണ്.
പുറം കണ്ണികൾ
വർഗ്ഗം:ആഫ്രിക്കയിലെ സസ്യജാലം വർഗ്ഗം:ഏഷ്യയിലെ സസ്യജാലം വർഗ്ഗം:ജലസസ്യങ്ങൾ വർഗ്ഗം:ശുദ്ധജലസസ്യങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:ഔഷധസസ്യങ്ങൾ വർഗ്ഗം:നിംഫേസീ
മീഡിയ
ഗ്രീക്ക് പുരാണമനുസരിച്ച് കോൾകിസിലെ രാജാവായ ഈറ്റസ്സിന്റെ മകളാണ്‌ മീഡിയ. സിർസെയുടെ (circe) അനന്തരിവളും സൂര്യദേവനായ ഹീലിയോയുടെ പൗത്രിയും ജാസന്റെ മുൻ ഭാര്യയുമണ്‌ മീഡിയ(Μήδεια, Mēdeia, მედეა, Medea).അതിൽ അവർക്ക് മെർമെരോസ് ഫെരെസ് എന്നിങ്ങനെ രണ്ട് കുട്ടികളുണ്ട്‌. യൂറിപിഡസ്സിന്റെ നാടകത്തിൽ ജാസൺ മീഡിയയെ ഉപേക്ഷിച്ച് പോകുമ്പോൾ കോരിന്തിലെ രാജാവായ ക്രെയോൻ ഗ്ലൗസെ വിവാഹം കഴിക്കാൻ ക്ഷണിച്ചു .ഈ നാടകത്തിൽ മീഡിയ തന്റെ ഭർത്താവിനോടുള്ള പ്രതികാരം തന്റെ മക്കളെ കൊന്ന് തീർക്കുകയാണ്‌ അപ്പോല്ലോനിയുസ് ഓഫ് റോഡ്സ്ന്റെ മൂന്നാം നൂറ്റാണ്ടിലെ മികച്ച രചനയായ അർഗോനോട്ടിക്കയിൽ ജാസണും അർഗോനോട്ടുകളോടൊപ്പം മീഡിയയും അതിൽ പ്രാധാന്യം നല്കുന്നു.മിക്ക കഥകളിലും മീഡിയ ഒരു ആഭിചാരിണിയായി ചിത്രീകരിക്കുന്നു.ഹെകറ്റെ എന്ന ദുർമന്ത്രവാദിനിയെ പൂജിക്കുന്നവളായും മിക്കവയിലും ചിത്രീകരിക്കുന്നു.ജാസന്റേയും മീഡിയയുടെയും ഐതിഹ്യം വളരെ പഴയതാണ്‌.ഹെസോയിഡ് കാലത്തിൽ തിയോഗോണിയിലാൺ ഇതിന്റെ ശരിക്കുള്ള ആദ്യ രചന നടന്നത്.ഇതാണ് ലിറ്റിൽ ഇലിയാഡ് എന്നറിയപ്പെടുന്നത് എപ്പിക് സൈക്കിളിന്റെ ഒരു ഭാഗം .
പുറത്തേക്കുള്ള കണ്ണികൾ
വർഗ്ഗം:ഗ്രീക്ക് പുരാണകഥാപാത്രങ്ങൾ
ബോർഡോ വീഞ്ഞ്
ഫ്രാൻസിലെ ബോർഡോ മേഖലയിൽ ഉദ്പാദിപ്പിക്കുന്ന വീഞ്ഞിനെ പൊതുവായി വിളിക്കുന്ന പേരാണ് ബോർഡോ വീഞ്ഞ്. ഇംഗ്ലിഷ്: Bordeaux wine. ഫ്രാൻസിലെ ബോർഡോ എന്ന പട്ടണത്തെ കേന്ദ്രീകരിച്ചും ഗിരോന്ദ് എന്ന വിഭാഗം മുഴുവനായും ഉൾപ്പെട്ടതുമായ 12,0000 ഹെക്റ്റർ മുന്തിരിത്തോപ്പുകൾ ചേർന്നതാണിത്. ഫ്രാൻസിലെ ഏറ്റവും വലിയ വീഞ്ഞുല്പാദന കേന്ദ്രമാണ് ബോർഡോ. ക്ലാരറ്റ് വീഞ്ഞ് (ബ്രിട്ടിഷ് നാമകരണം‌) എന്ന വീഞ്ഞാണ് ഇവിടെ ഉണ്ടാക്കുന്നതിന്റെ 85 ശതമാനവും. ബാക്കിയുള്ള 15% സതേർണെ, ഡ്രൈ വൈറ്റ്, റോസേ, സ്പാർക്ലിങ്ങ് വീഞ്ഞ് എന്നിങ്ങനെ നിറം കുറഞ്ഞ വീഞ്ഞുകളാണ്. ഷതോ എന്നു വിളിക്കുന്ന പ്രഭുക്കന്മാരായ ഉദ്പാദകരണ് ബോർഡോ വീഞ്ഞുകൾ ഉണ്ടാക്കുന്നത്. 8500 നു മേൽ ഷതോക്കൾ ഉണ്ട്.
പരാമർശങ്ങൾ
വർഗ്ഗം:വീഞ്ഞ്
ഷീദി
ചൈനയിലെ തെക്കൻ ആൻഹ്വൈ പ്രവിശ്യയിലുള്ള ഒരു ഗ്രാമമാണ് ഷീദി (ചൈനീസ്: 西递 ; ഇംഗ്ലീഷ്:Xidi ). 2000മാണ്ടിൽ തെക്കൻ ആൻഹ്വൈയിലെ പുരാതന ഗ്രാമങ്ങൾ എന്ന പേരിൽ യുനെസ്കോ ഹോങ്സുൻ ഗ്രാമത്തിനൊപ്പം ഈ ഗ്രാമത്തെയും ലോകപൈതൃകപട്ടികയിൽ ഉൾപ്പെടുത്തിയിരുന്നു.
പുറത്തേക്കുള്ള കണ്ണികൾ
വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
പെപ്പർ ഹൗസ്
ഫോർട്ട് കൊച്ചിയ്ക്കും ബസാർ റോഡിനുമിടയിൽ സ്ഥിതി ചെയ്യുന്ന ഒരു കെട്ടിടമാണു പെപ്പർ ഹൗസ്. കൊച്ചിക്കായലിലേയ്ക്കും, ഫോർട്ട്കൊച്ചി തെരുവിലേയ്ക്കും തുറക്കുന്ന രണ്ടു ഗോഡൗണുകൾ പെപ്പർ ഹൗസിലുണ്ട്. പതിനാറായിരം ചതുരശ്ര അടി വലിപ്പമുള്ള പെപ്പർ ഹൗസ് പണ്ട് കൊച്ചി തുറമുഖത്തേയ്ക്കുള്ള ചരക്കുകൾ ശേഖരിക്കാനുപയോഗിച്ചിരുന്നു. നിലവിൽ കൊച്ചി - മുസിരിസ് ബിനാലെയുടെ പ്രധാന വേദികളിലൊന്നാണ്.
അവലംബം
വർഗ്ഗം:എറണാകുളം ജില്ലയിലെ കെട്ടിടങ്ങളും നിർമ്മിതികളും വർഗ്ഗം:ഫോർട്ട് കൊച്ചി വർഗ്ഗം:കൊച്ചി-മുസിരിസ് ബിനാലെ വേദികൾ
എംകാംസി വാടെല
കെനിയൻ സംവിധായികയും എഴുത്തുകാരിയും അഭിനേതാവുമാണ് എംകംസി ചാവോ വാടെല (ജനനം 1982), മാലി ആൻഡ് സ്റ്റേ എന്ന ടിവി പരമ്പരയിലെ വേഷങ്ങളിലൂടെ ശ്രദ്ധേയയാണ്.
മുൻകാലജീവിതം
നെയ്‌റോബി പ്രൈമറി സ്‌കൂളിലാണ് എംകാംസി പഠിച്ചത്. പിന്നീട് സെക്കണ്ടറി വിദ്യാഭ്യാസത്തിനായി പ്രശസ്ത മോയി നെയ്‌റോബി ഗേൾസ് സ്‌കൂളിൽ ചേർന്നു. തുടർന്ന് ഇന്റർനാഷണൽ ബാക്കലൗറിയേറ്റ് പ്രോഗ്രാമിനായി സെന്റ് മേരീസിൽ ചേർന്നു. അവർ തിയേറ്റർ ആർട്ടുകളിൽ ബിരുദം നേടി.
വേദിയിൽ മൂന്ന് വർഷത്തിന് ശേഷം (2003 മുതൽ 2006 വരെ), അവർ ഒടുവിൽ സിനിമയും നാടകവും പഠിക്കാൻ ബഫല്ലോയിലെ സ്റ്റേറ്റ് യൂണിവേഴ്സിറ്റി ഓഫ് ന്യൂയോർക്കിൽ ചേർന്നു.
പുറംകണ്ണികൾ
വർഗ്ഗം:1982-ൽ ജനിച്ചവർ വർഗ്ഗം:കെനിയൻ ചലച്ചിത്രനടിമാർ
തായിപ്പരദേവത
“പൈതങ്ങളെ എന്റെ ശ്രീ മഹാ ദേവൻ തിരുവടി നല്ലച്ചൻ എനിക്ക് നാല് ദേശങ്ങൾ കല്പിച്ചു തന്നിട്ടുണ്ടല്ലോ… ഈ സ്ഥലം മുൻ ഹേതുവായിട്ടു ഈ കാൽ കളിയാട്ടം കൊണ്ട് കൂട്ടിയിട്ടുണ്ടല്ലോ നിങ്ങളും… ആയതിനാൽ എന്റെ നല്ലച്ചൻ എനിക്ക് കൽപ്പിച്ചു തന്ന ഈ തിരുവർക്കാട്ട് വടക്ക് ഭാഗം ഞാൻ രുചിക്ക് തക്കവണ്ണം ആസ്വദിക്കട്ടെ”…ഇത് മാടായിക്കാവിലെ കലശസമയത്ത് വടക്കേംഭാഗം ആസ്വദിക്കുമ്പോൾ തായ് പരദേവതയുടെ തിരുമൊഴി.കളിയാട്ടത്തിൽ കെട്ടിയാടുന്ന അമ്മ ദൈവങ്ങളിൽ പരമോന്നതസ്ഥാനമാണ് തായ് പരദേവതക്കുള്ളത്. കോലത്തിരി തംബ്രാക്കന്മാരുടെ കുലദേവതയായും പരദേവതയും ധർമ്മദൈവവും രാജമാതാവുമൊക്കെയാണ്‌ തായ് പരദേവത.
കോലത്തുനാട്ടുകാർക്ക് പെറ്റമ്മ തന്നെയാണ് ദേവി. മാടായിക്കാവിലമ്മയെന്നും തിരുവർക്കാട്ടച്ചിയെന്നും തിരുവർക്കാട്ട് ഭഗവതിയെന്നും തമ്പുരാട്ടിയെന്നും വലിയതമ്പുരാട്ടിയെന്നും വലിയ മുടിപ്പോതിയെന്നും കോലസ്വരൂപത്തിങ്കൽ തായി എന്നുമൊക്കെ പൈതങ്ങൾ അമ്മയെ വിളിച്ചുപോരുന്നു.
രക്താംബരങ്ങളണിഞ്ഞ് രക്തഹാരങ്ങൾ ചൂടിയ തിരുവുടലിന് അലങ്കാരമായി നിൽക്കുന്ന ആയിരം നാഗങ്ങൾ, മുത്തുനാദങ്ങൾ പൊഴിക്കും ചിലമ്പണിഞ്ഞ തൃപ്പാദങ്ങളും , നക്ഷത്രാങ്കിതമായ ആകാശക്കോട്ടകളെ തൊട്ടുതലോടുന്ന തിരുമുടിയും കരവലയത്തിൽ നാന്ദകവാളും പരിചയുമൊക്കെയായി എഴുന്നള്ളുന്ന തമ്പുരാട്ടിയുടെ രൂപം മനോഹരം.
ദാരികാന്തകിയായ മഹാകാളിയാണ് ഭഗവതി. ശ്രീ മഹാദേവൻ തിരുവടിയുടെ മൂന്നാം തൃക്കണ്ണിൽ നിന്നും തിരുപ്പുറപ്പെട്ട് ഏഴ് രാവുകളും ഏഴ് പകലുകളും യുദ്ധംചെയ്തു ദാരികനെ കൊന്നുകൊലവിളിച്ചു ദേവി. പക്ഷേ ദാരികനെ കൊന്നെറിഞ്ഞ ക്രൂരമൂർത്തിയാണെങ്കിലും തായ് പരദേവത ക്ഷിപ്രകോപവും രക്തദാഹവുമൊക്കെ വെടിഞ്ഞ ശാന്തസ്വരൂപിയാണ്. ദാരികനെ തകർത്തെറിഞ്ഞ ആ കൈകളിൽ തൻറെ പൈതങ്ങൾക്കുള്ള വാത്സല്യമാണ്. അഗ്നിമഴ പൊഴിയിച്ച ആ മിഴികളിൽ ഇപ്പോൾ സ്നേഹവും ദീനാനുകംബയാണ്..
കോലസ്വരൂപത്തിങ്കൽ തായി എന്നാൽ കോലസ്വരൂപത്തിന് മാതാവ് എന്നർഥം. മാടായിപ്പാറയിലെ മാടായിക്കോട്ടയിൽ വച്ച് മഹാകാളിയാം മാതാവ് ദാരികനെ നിഗ്രഹിച്ചു എന്ന പുരാണകഥക്കപ്പുറം മറ്റൊരു ഐതിഹ്യം കൂടി കോലസ്വരൂപത്തിങ്കൽ തായിയുടെ പുരാവൃത്തവുമായി ബന്ധപ്പെട്ടിരിക്കുന്നു. അത് വെറുമൊരു നേരംപോക്കോ നാടോടിക്കഥയോ ഒന്നുമല്ല, മറിച്ച് കേൾവികേട്ട ഒരു സാമ്രാജ്യത്തിൻറെ അവിടെ വാണ വിഖ്യാത രാജരാജക്കന്മാരുടെ വീരചരിതം കൂടിയാണ്.
ചരിത്രകാവ്യങ്ങളായ മൂഷികവംശവും കേരളോല്പത്തിയുമെല്ലാം പ്രദിപാദ്യവിഷയമാക്കുമ്പോൾ, ഡോ: എൻ വി പി ഉണിത്തിരിയുടെ "അത്യുത്തരകേരളീയം" അനുബന്ധമാക്കുമ്പോൾ, ക്രിസ്തുവർഷത്തിൻറെ ആദ്യദശകങ്ങളിൽ ഇന്നത്തെ ആന്ധ്രാപ്രദേശിൻറെ ആധ്രയിൽ നിന്നും വന്നു എന്ന് പറയപ്പെടുന്ന നന്ദ എന്ന തമ്പുരാട്ടി അവരുടെ കുലദേവനായ നരസിംഹാ മൂർത്തിയെ ഏഴിമലയിൽ പ്രീതിഷ്ഠിച്ചു ആരാധിച്ചിരുന്നു ഇപ്പോൾ നാരായൺ കണ്ണൂർ ക്ഷേത്രം അറിയപ്പെടുന്നു  ... നന്ദ തമ്പുരാട്ടി വന്നു എന്ന് പറയപ്പെടുന്ന ആന്ധ്രായിൽ കൂടുതലയിൽ ആരാധിച്ചു പോരുന്നത് നരസിംഹ മൂർത്തിയെയാണ് ..ഇതിനാൽ ഈ കാരണം കൂടി തെളിവായി മേല്പറഞ്ഞ സ്ഥലത്തു നിന്നാണ് വന്നതെന്ന് സാധൂകരിക്കാൻ പറ്റാവുന്നതാണ്. മാഹിഷ്മതി രാജ്യത്ത് ഒരു ഹേഹയസാമ്രാജ്യം ഉണ്ടായിരുന്നുവത്രേ. പ്രകൃതിവിഭവങ്ങൾകൊണ്ടും ധനധാന്യവൃദ്ധികൊണ്ടും സമൃദ്ധവും സമ്പന്നവുമായിരുന്ന മാഹിഷ്മതിയെ ശത്രുരാജ്യങ്ങൾ ആക്രമിച്ച് രാജാവിനെ വകവരുത്തി. അപ്പോൾ ഗർഭിണിയായിരുന്ന മാഹിഷ്മതി രാജ്ഞി നന്ദ മന്ത്രിമാരുടെ സഹായത്തോടെ ഒരു മരക്കപ്പലിൽ കയറി രാജ്യം വിട്ടു. അലയാഴിയിലെ കാറ്റിനേയും കോളിനെയും ജയിച്ച് അഴികളും ചുഴികളും അധിജീവിച്ച്, വേലിയേറ്റങ്ങളും വേലിയിറക്കങ്ങളും താണ്ടി ആ ജലയാനം മുന്നോട്ടുകുതിച്ചു. അങ്ങ് ദൂരെ പശ്ചിമതീരത്ത് അറബിക്കടലിന്റെ കരകളിൽ ആട്യതയോടെ ആഭിജാത്യത്തോടെ നിൽക്കുന്ന വാകമരങ്ങൾ നിറഞ്ഞ എഴിമലയിൽ ആ നൌക നങ്കൂരമിട്ടു. ആ എഴിമലക്കുന്നുകളിൽ മാഹിഷ്മതി റാണിയായ നന്ദയും പരിവാരങ്ങളും പരിചാരകരും രാജ്യം നിർമ്മിച്ച്‌ വാസം ആരംഭിച്ചു. അങ്ങനെയിരിക്കെ ഒരു ഭീമാകാരനായ മൂഷികൻ‌ രാജ്ഞിയെ ആക്രമിക്കാൻ വന്നു. ആപത്തിൽ നിന്നും രക്ഷതേടി അവർ ഉള്ളുരുകി പ്രാർഥിച്ചു. അപ്പോൾ അവരുടെ കണ്ണിൽ നിന്നും അഗ്നി പുറപ്പെട്ട് ആ മൂഷികനെ ചുട്ടുകരിച്ചത്രേ. അപ്പോൾ മൂഷകൻ പർവ്വതരാജനായി പുനർജനിച്ച് റാണിയെ അനുഗ്രഹിച്ചു. തന്നെ പരീക്ഷിച്ച എന്നാൽ പിന്നെ അനുഗ്രഹിച്ച ആ മൂഷികനോടുള്ള കടപ്പാട് നിമിത്തം തൻറെ രാജ്യത്തിന് അവർ മൂഷകരാജ്യം എന്ന നാമം നൽകി.
കുറച്ചുനാൾ കഴിഞ്ഞപ്പോൾ രാജ്ഞി ഒരു ആൺകുഞ്ഞിന് ജന്മംനൽകി. ആ കുഞ്ഞാണ് മൂഷികവംശത്തിലെ പ്രഥമ ചക്രവർത്തിയായ രാമഘടമൂഷികൻ‌. ഭരണനൈപുണ്യംകൊണ്ടും യുദ്ധസാമർത്ഥ്യം കൊണ്ടും അദ്ദേഹം കീർത്തികേട്ടു. അദ്ദേഹം ഭരിച്ച പ്രദേശം എന്നത്തിൽ നിന്നാണ് ഏഴിമല സ്ഥിതിചെയ്യുന്ന ഭൂപ്രേദേശത്തിന് പിൽക്കാലത്ത് രാമന്തളി( രാമൻ തളിച്ച ദേശം) എന്ന പേര് സിദ്ധിച്ചത്‌.
വാകമരത്തെ രാഷ്ട്രവൃക്ഷമാക്കി,
വാകപ്പൂക്കുലയും ചങ്ങലവട്ടയും രാജകീയ മുദ്രയാക്കി, നാന്ദകം ഉടവാളാക്കി
ഏഴിമലനന്ദനൻ, ഉഗ്രൻ, ഉഗ്രധന്വാവ്, സിംഹസേനൻ, ചന്ദ്രവർമ്മ തുടങ്ങിയ രാജാക്കന്മാർ രാമഘടമൂഷികന് ശേഷം മൂഷികരാജ്യം ഭരിച്ചു. പക്ഷേ മൂഷികവംശത്തിൻറെ സ്ഥാപണത്തിന് ആദിയും ആധാരവുമായ മാഹിഷ്മതി രാജ്ഞി എന്ന മഹതി വിസ്മരിക്കപ്പെട്ടു.
കാലങ്ങൾ പിന്നെയും കഴിഞ്ഞു,. മൂഷികവംശത്തിന്റെ ആസ്ഥാനം എഴിമലയിൽ നിന്നും വളപട്ടണത്തെക്ക് പറിച്ചുമാറ്റപ്പെട്ടു. പിന്നേയും അനേകം പേർ വംശം ഭരിച്ചു. പിൽക്കാലത്ത് ഇവരിൽ ഏതോ ഒരു രാജാവിന്, തങ്ങളുടെ വംശത്തിന് കാരണഭൂതയായ മാഹിഷ്മതി രാജ്ഞിയാം മാതാവിനെ സർവ്വരും മറന്നതിൽ കുറ്റബോധം തോന്നി. അതിൻറെ പ്രായശ്ചിത്തമായി, ആ മാതാവിനെ (നന്ദയെ) കോലം കെട്ടിയാടിക്കണമെന്ന് അദ്ദേഹം ആഗ്രഹിച്ചു. അതിനുശേഷമാണത്രെ തായ് പരദേവതയെ കോലം കെട്ടിയാടിക്കാൻ തുടങ്ങിയത്.
തായിപ്പരദേവതയുടെ കോലം കെട്ടിയാടുന്നത് സാധാരണയായി വണ്ണാൻ സമുദായക്കാരാണ് .അഞ്ഞൂറ്റാൻമാരും കെട്ടിയാടാറുണ്ട്. അഷ്ടമച്ചാൽ ഭഗവതി, കളരിയാൽ ഭഗവതി,,വീരഞ്ചിറ ഭഗവതി തുടങ്ങി അതതു കാവുകളുടെയും ഗ്രാമങ്ങളുടെയും പേരുചേർത്ത് ഈ ഭഗവതിയെ വിവിധ സങ്കല്പങ്ങളിൽ കെട്ടിയാടിക്കാറുണ്ട്.
വേഷം
ഏറ്റവും ഉയരമേറിയ തിരുമുടി തായിപ്പരദേവതയുടെതാണ്. പ്രാക്കെഴുത്ത് ആണ് മുഖത്തെഴുത്ത്‌.അരച്ചമയത്തിന്  വിതാനത്തറ എന്നു പേര്. മുള കൊണ്ട് നിർമ്മിച്ച തിരുമുടിയിൽ ചുവപ്പും കറുപ്പും നിറങ്ങളിൽ വരകളുള്ള വെളുത്ത തുണി പൊതിഞ്ഞ് അലങ്കരിച്ചിട്ടുണ്ടാകും. ചുകന്നമ്മ ,നീലിയാർ ഭഗവതി എന്നിവരുടെ തിരുമുടിയുമായി വളരെ സാമ്യമുണ്ട്. നീളമുടി എന്ന് അറിയപ്പെടുന്നു ഈ തിരുമുടി.വെള്ളികൊണ്ടുള്ള എകിറ് (ദംഷ്ട്ര )യും വേഷത്തിന്റെ ഭാഗമാണ്.വാളും  ഏറെക്കുറെ ചതുരാകൃതിയിലുള്ള പരിചയുമാണ്‌  തിരുവായുധങ്ങൾ .തെയ്യം വടക്ക് തിരിഞ്ഞാണ് തിരുമുടി അണിയുക അത് പോലെ പടിഞ്ഞാറ് തിരിഞ്ഞാണ് തിരുമുടി അഴിക്കുക. ഈ തെയ്യം നൃത്തമാടുന്നതിനിടയിൽ വാദ്യഘോഷങ്ങൾ നിർത്തിച്ചു കൊണ്ട് പറയുന്ന വാമൊഴി പ്രസിദ്ധമാണ്:
വർഗ്ഗം:തെയ്യങ്ങൾ
ജനതാദൾ (യുനൈറ്റഡ്)
ഇന്ത്യയിലെ ഒരു സോഷ്യലിസ്റ്റ് ജനാധ്യപത്യ  രാഷ്ട്രീയ കക്ഷിയാണ്  ജനതാദൾ യുണൈറ്റഡ് (ജെഡിയു). 2003 ഒക്ടോബർ 30 ന്  ജോർജ്ജ് ഫെർണാണ്ടസ്, നിതീഷ് കുമാർ  എന്നിവരുടെ  നേതൃത്വത്തിലുള്ള സമതാ പാർട്ടി, ശരദ് യാദവിന്റെ നേതൃത്വത്തിലുള്ള ജനതാദൾ വിഭാഗം, ലോക്ശക്തി പാർട്ടി എന്നിവ ലയിച്ചാണ് ജനതാദൾ (യു) രൂപീകൃതമായത്.നിലവിൽ ഇന്ത്യയിലെ എറ്റവും വലിയ സോഷ്യലിസ്റ്റ് ജനാധ്യപത്യ പാർട്ടി ആണ് ജനതാദൾ യുണൈറ്റഡ്(ജെഡിയു)
പ്രധാന നേതാക്കൾ
(ദേശിയ പ്രസിഡന്റ്‌) (ദേശിയ സെക്രട്ടറി ജനറൽ )
എസ്.ജെ.ഡി - ജെ.ഡി.യു. ലയനം
എം.പി. വീരേന്ദ്രകുമാറിന്റെ നേതൃത്വത്തിലുണ്ടായിരുന്ന സോഷ്യലിസ്റ്റ് ജനത (ഡെമോക്രാറ്റിക്) പാർട്ടി ജനതാദൾ (യു.)വിൽ 2014 ഡിസംബർ 28-ന് തൃശ്ശൂർ തേക്കിൻകാട് മൈതാനത്ത് വെച്ച് നടന്ന റാലിയോടെ ലയിച്ചു. ജനതാദൾ (യു.) കേരള സംസ്ഥാന കമ്മിറ്റി‍ പ്രസിഡന്റായി എം.പി. വീരേന്ദ്രകുമാറിനെ തിരഞ്ഞെടുക്കുകയും ചെയ്തു. 2017ൽ വീരേന്ദ്രകുമാർ വിഭാഗം ലോക് താന്ത്രിക് ജനതാദൾ പാർട്ടിയിൽ ചേർന്നു.
ജനതാപരിവാർ രൂപവത്കരണം
സമാജ്‍വാദി പാർട്ടി‍, ജനതാദൾ (യു), രാഷ്ട്രീയ ജനതാദൾ‍, സമാജ്‍സമാജ്‍വാദി_ജനതാപാർട്ടിവാദി ജനതാപാർട്ടി, ഇന്ത്യൻ നാഷണൽ ലോക്ദൾ, ജനതാദൾ (എസ്) എന്നിവ ചേർന്ന് പഴയ ജനതാപാർട്ടിയെ‍ പുനരുജ്ജീവിപ്പിക്കാൻ 2015-ൽ ശ്രമം നടന്നു. സമാജ്‍വാദി ജനതാദൾ എന്ന പേരിൽ പുതിയ പാർട്ടിയുണ്ടാക്കാനായിരുന്നു ശ്രമം. എന്നാലിത് വിജയിച്ചില്ല. 2015-ലെ ബീഹാർ തിരഞ്ഞെടുപ്പിന് മുമ്പായി ജനതാദൾ (യു), രാഷ്ട്രീയ ജനതാദൾ, കോൺഗ്രസ് എന്നീ പാർട്ടികൾ ചേർന്ന് രൂപവത്കരിച്ച മുന്നണിയിൽ നിന്ന് സമാജ്‍വാദി പാർട്ടി പിൻമാറിയതാണ് കാരണം. 2016-ൽ ജനതാപാർട്ടികൾ ചേർന്ന് പുതിയ പാർട്ടിയുണ്ടാക്കാൻ വീണ്ടും ശ്രമം തുടങ്ങി. 2017-ലെ ഉത്തർപ്രദേശ് നിയമസഭാ തിരഞ്ഞെടുപ്പിൽ മികച്ച പ്രകടനം കാഴ്ചവെക്കുകയാണ് ലക്ഷ്യം. ജനതാദൾ (യു), രാഷ്ട്രീയ ലോക്ദൾ, സമാജ്‍വാദി ജനതാപാർട്ടി, ജാർഖണ്ഡ് വികാസ് മോർച്ച എന്നീ പാർട്ടികളാണ് പുതിയ പാർട്ടിക്കായി ശ്രമിക്കുന്നത്.
അവലംബം
വർഗ്ഗം:ഇന്ത്യയിലെ രാഷ്ട്രീയകക്ഷികൾ
ഇംഗ്ലണ്ടിലെ നാടകവേദി
ഇംഗ്ലണ്ടിലെ നാടകവേദിക്ക് സുദീർഘമായ ചരിത്രമാണുള്ളത്. ഇംഗ്ലണ്ടിലെ നാടകപാരമ്പര്യത്തിൽ മതവിശ്വാസത്തിന്റെ സ്വാധീനം ശക്തമാണ്.
നവോത്ഥാന കാലഘട്ടം
1567-ൽ ആദ്യ ഇംഗ്ലീഷ് തിയേറ്ററായ 'ദി റെഡ് ലയൺ' ആരംഭിച്ചതുമുതൽ 1642-ൽ തിയേറ്ററുകൾ പൂട്ടുന്നതുവരെയുള്ള കാലഘട്ടമാണ് ഇംഗ്ലീഷ് നവോത്ഥാന തിയേറ്റർ എന്ന് വിളിക്കപ്പെടുന്നത്. 1576-ലാണ് ജയിംസ് ബർബേജ് ദിനംതോറുമുള്ള നാടകപ്രദർശനത്തിനായി ലണ്ടൻ പ്ലേഹൗസ് സ്ഥാപിച്ചത്. ക്രിസ്റ്റഫർ മാർലോയുടെ (1564-93) ദുരന്തനാടകങ്ങൾ ഇംഗ്ലീഷ് നാടകവേദിക്ക് പുതുചലനങ്ങൾ നല്കി. മാർലോയുടെ റ്റാംബർലെയിൻ (Tamburlaine) എന്ന നാടകം (1587) ഇംഗ്ലീഷ് നാടകവേദിയുടെ നാഴികക്കല്ലായിത്തീർന്നു. തോമസ് കിഡ്, ജോൺ ലിലി, റോബർട്ട് ഗ്രീൻ തുടങ്ങിയ നാടകകൃത്തുക്കൾ ഇതിവൃത്ത വൈവിധ്യങ്ങൾകൊണ്ട് ഇംഗ്ലണ്ടിലെ നാടകവേദികളെ ചലനാത്മകമാക്കി.
വില്യം ഷെയ്ക്സ്പിയറാണ് (1564-1616) ഇംഗ്ലീഷ് നാടകവേദിയെ നാടകകലയുടെ വിശ്വസങ്കേതമാക്കി മാറ്റിയത്. ഹാംലെറ്റ് (1601), ദ് ടെംപെസ്റ്റ് (1611), ഒഥെലോ, ആന്റണി ആൻഡ് ക്ലിയോപാട്രാ തുടങ്ങിയ നാടകങ്ങൾ ലോകപ്രശസ്തങ്ങളാണ്.
1642-ലെ ആഭ്യന്തരയുദ്ധത്തിന്റെ ഫലമായി ഇംഗ്ലണ്ടിലെ നാടകപ്രസ്ഥാനത്തിന് തകർച്ച നേരിട്ടു. പാർലമെന്റ് നിയമത്തിലൂടെ ഇംഗ്ളണ്ടിൽ നാടകാവതരണങ്ങൾ നിഷേധിക്കപ്പെടുകയും ചെയ്തു.
പുനരുജ്ജീവനം
1660-ൽ ചാൾസ് രണ്ടാമന്റെ തിരിച്ചുവരവോടെയാണ് നാടകത്തിന് പുനരുജ്ജീവനമുണ്ടായത്. പുനഃസ്ഥാപിതമായ നാടകസങ്കല്പത്തിൽ പ്രാമുഖ്യം കൈവന്നത് കോമഡിക്കാണ്. വില്യം കോൺഗ്രീവ് (1670-1729), ജോൺവാൾ ബ്രൂഗ് (1664-1726), തോമസ് ഷാഡ്വെൽ (1642-92) തുടങ്ങിയവർ വ്യത്യസ്തമായ ഹാസ്യഭേദങ്ങളാണ് രംഗത്ത് കൊണ്ടുവന്നത്.
പതിനേഴാം ശതകത്തിൽ ജോൺ ഡ്രൈഡന്റെ കോമഡി നാടകങ്ങളാണ് ഇംഗ്ലണ്ടിന്റെ രംഗവേദികളെ നിലനിർത്തിയത്. ചെറിയ കോമഡി നാടകങ്ങളും രൂപകങ്ങളുമായിട്ടാണ് 18-ആം ശതകം ഉദയം ചെയ്തത്. ഹാസ്യ-ദുരന്ത ഇതിവൃത്തങ്ങളുമായി രംഗത്തുവന്ന നിരവധി നാടകങ്ങൾ ശ്രദ്ധിക്കപ്പെട്ടു. നിക്കോളാസ് റോ (1674-1718), അഡിസൺ (1672-1719) തുടങ്ങിയവരുടെ ദുരന്ത നാടകസങ്കല്പം ആസ്വാദകാഭിരുചികളെ തിരുത്തിക്കുറിക്കുന്നവയായിരുന്നു. സെന്റ് ലിവർ (1667-1723), റിച്ചാഡ് സ്റ്റീൽ (1672-1729) തുടങ്ങിയവരുടെ കോമിക് ട്രീറ്റുമെന്റുകളും ഇംഗ്ലീഷ് നാടകവേദിയുടെ ഭാവവൈവിധ്യത്തിന് മാറ്റേകി. ഡേവിഡ് ഗാറിക്കിന്റെ നാടകപരീക്ഷണങ്ങളും ഏറെ ചർച്ചാവിഷയമായി.
ആധുനിക കാലഘട്ടം
ഇംഗ്ലണ്ടിൽ ആധുനികതയുടെ ആരവം മുഴങ്ങുന്നത്, ബർണാഡ് ഷാ, ഇബ്സൻ തുടങ്ങിയവരുടെ വരവോടെയാണ്. കാവ്യനാടകങ്ങളുടെ നവീനമായ അരങ്ങുവാഴ്ചകളാണ് ഇരുപതാം ശതകത്തിന്റെ ആദ്യപകുതിയെ സമ്പന്നമാക്കിയത്. ഷെയ്ക്സ്പിയർ പാരമ്പര്യത്തെ മറികടക്കാനും പഴയകാലത്തിന്റെ പ്രതിധ്വനിയാകാതിരിക്കാനും നവീന നാടകകലാകാരന്മാർ ശ്രദ്ധവച്ചു.
സാമുവൽ ബെക്കറ്റിന്റെയും യൂജിൻ അയനസ്കോയുടെയും ആശയങ്ങളെ പുതിയ പകിട്ടിലും പരപ്പിലും വൈവിധ്യത്തിലും മെനഞ്ഞെടുക്കാൻ ശ്രമിച്ച ഹരോൾഡ് പിന്റർ, നവീന ഇംഗ്ലീഷ് തിയേറ്ററിന് ഉത്തരാധുനികമുദ്രയാണ് നല്കിയത്. അരങ്ങിന്റെ സാമ്പ്രദായിക വ്യവസ്ഥകളെ പുതിയ ശൈലിയും ഭാഷാവൈവിധ്യങ്ങളുംകൊണ്ട് ലംഘിച്ച പിന്റർ നാടകത്തിന് പുതിയ കളരിയും സങ്കേതവുമാണ് പകർന്നത്. ആറ്റോമിക് യുഗത്തിലെ മനുഷ്യന്റെ പ്രതിസന്ധികളെ ക്രിയാത്മകമായും വിമർശനാത്മകമായും അരങ്ങിൽ വിലയിരുത്തുന്ന നാടകമൂല്യങ്ങളാണ് ഇന്ന് ഇംഗ്ലീഷ് നാടകവേദിയിൽ തെളിഞ്ഞു കാണുന്നത്.
പുറത്തേയ്ക്കുള്ള കണ്ണികൾ
വർഗ്ഗം:നാടകം
ഫണ്ടൽ മസാജ്
പ്രസവശേഷം അല്ലെങ്കിൽ ഗർഭച്ഛിദ്രത്തിന് ശേഷമുള്ള ഗർഭാശയത്തിൻ്റെ രക്തസ്രാവവും വേദനയും കുറയ്ക്കാൻ ഉപയോഗിക്കുന്ന ഒരു സാങ്കേതികതയാണ് യൂട്ടറിൻ മസാജ് എന്നും അറിയപ്പെടുന്ന ഫണ്ടൽ മസാജ്. ഗർഭപാത്രം അതിന്റെ ഗർഭധാരണമില്ലാത്ത സമയത്തെ വലുപ്പത്തിലേക്ക് മടങ്ങുമ്പോൾ, അതിന്റെ പേശികൾ ശക്തമായി ചുരുങ്ങുന്നു, ഇത് വേദനയ്ക്ക് കാരണമാകും. ഒരു കൈകൊണ്ട് പ്യൂബിക് അസ്ഥിക്ക് മുകളിലൂടെ, ഗർഭാശയ ഫണ്ടസ് (ഗർഭാശയത്തിന്റെ മുകൾഭാഗം) ദൃഢമായി മസാജ് ചെയ്തുകൊണ്ടോ അല്ലെങ്കിൽ യോനിയിൽ ഒരു കൈ ചേർത്ത് രണ്ട് ഗർഭാശയ ധമനികളെ ഞെക്കിക്കൊണ്ടോ ഫണ്ടൽ മസാജ് നടത്താം. അടിസ്ഥാന മസാജിന്റെ പതിവ് ഉപയോഗം പ്രസവശേഷം അല്ലെങ്കിൽ ഗർഭഛിദ്രത്തിന് ശേഷമുള്ള രക്തസ്രാവം തടയുകയും വേദന കുറയ്ക്കുകയും ചെയ്യും; ഗർഭപാത്രം ചുരുങ്ങാൻ കാരണമാകുന്ന ഗർഭാശയ ടോണിക്സ്, മരുന്നുകൾ എന്നിവയുടെ ആവശ്യകതയും ഇത് കുറച്ചേക്കാം. യൂട്രിൻ അറ്റോണി ചികിത്സിക്കാനും ഇത് ഉപയോഗിക്കുന്നു, ഗർഭപാത്രത്തിന് മസിൽ ടോൺ ഇല്ലാത്തതും ഉറച്ചതിനുപകരം സ്പർശനത്തിന് മൃദുവായതുമായ അവസ്ഥയാണ് ഇത്.
അവലംബം
വർഗ്ഗം:ഗർഭഛിദ്രം വർഗ്ഗം:പ്രസവം
വാൾട്ടർ മെഹ്റിങ്
മുൻകാലജീവിതം
ഒരു എഴുത്തുകാരനും, പരിഭാഷകനും ആയ സിഗ്മർ മെഹ്റിങിന്റെ മകനായ വാൾട്ടർ സാഹിത്യജീവിതം ആരംഭിച്ചത് സ്റ്റേം, ബെർലിനർ ദാദ എന്നിവയിലൂടെ ആയിരുന്നു.
പീഡനം
നാസികൾ, പ്രത്യേകിച്ച് ജോസഫ് ഗീബൽസ് അദ്ദേഹത്തെ ഉപദ്രവിക്കുകയും തത്ഫലമായി രാജ്യം വിട്ടുപോവുകയും ചെയ്തു.1933 മേയ് 10-ന് നാസികളുടെ പുസ്തകം കത്തിക്കൽ സമയത്ത് അദ്ദേഹത്തിന്റെ പുസ്തകങ്ങൾ കത്തിച്ചുകളഞ്ഞു.
ബാഹ്യ ലിങ്കുകൾ
വർഗ്ഗം:1896-ൽ ജനിച്ചവർ വർഗ്ഗം:1981-ൽ മരിച്ചവർ വർഗ്ഗം:ബെർലിനിൽ നിന്നുള്ള എഴുത്തുകാർ വർഗ്ഗം:ജർമ്മൻ യഹൂദർ വർഗ്ഗം:ജർമൻ സാഹിത്യകാരന്മാർ വർഗ്ഗം:ജർമ്മൻ ഹാസ്യസാഹിത്യകാരന്മാർ വർഗ്ഗം:ജർമ്മൻ ഭാഷാ കവികൾ
പാടത്താളി
ഉഷ്ണമേഖലാ രാജ്യങ്ങളിൽ സർവസാധാരണമായ ദുര്ബലകണ്ഡ സസ്യം. കേരളത്തിൽ കാട്ടിലും നാട്ടിലും ധാരാളം ഉണ്ട്. ലഘുപത്രമാണ്. ഏകാന്തര വിന്യാസം. അനുപർണങ്ങൾ ഇല്ല. ഇലയ്ക് ഏതാണ്ട് വൃത്താകൃതി. മഴക്കാലത്ത് പൂക്കുന്ന പൂക്കൾ ചെറുതാണ്. ഇളം പച്ച നിറം. കായ്കൾക് ചുവപ്പ് നിറം. ഇലയിലും വേരിലും സാപോണിലും പലതരം ആൽക്കലോയിഡുകൾ ഉണ്ട്. വേരിലെ പ്രധാന ആൽക്കലോയ്ഡ് (0.5) പെലോസിൻ ആണ്. വേരിന്റെ കഷായവും പൊടിയും ഔഷധമായി ഉപയോഗിക്കുന്നു. ഇതിനു വൃണ വിരോപണ ശേഷിയുണ്ട്. മൂത്രാശയ രോഗങ്ങൾ സർപ്പ വിഷം മുതലായവയുടെ ചികിത്സക്കും പാടത്താളി ഉപയോഗിക്കുന്നു.
വർഗ്ഗം:സസ്യങ്ങൾ
ഷിൻസോ ആബേ
ജപ്പാൻ പ്രധാനമന്ത്രിയായിരുന്നു ഷിൻസോ ആബേ(Shinzō Abe 1954-2022). ലിബറൽ ഡെമോക്രാറ്റിക് പാർട്ടി നേതാവായ ആബേ 2006 മുതൽ 2007 വരേയും പിന്നീട് 2012 മുതൽ 2020 വരേയും പ്രധാനമന്ത്രിയായിരുന്നു. അദ്ദേഹം ജപ്പാന്റെ ചരിത്രത്തിൽ ഏറ്റവും അധികം കാലം പ്രധാനമന്ത്രി സ്ഥാനം വഹിച്ചിരുന്നയാളാണ്. ഏഴു വർഷത്തിനിടെ ഏഴാം പ്രധാനമന്ത്രിയായി ആണ് ആബെ അധികാരമേറ്റിരിക്കുന്നത്. സാമ്പത്തിക പരിഷ്കരണം, സുനാമി പുനരധിവാസം, അയൽ രാജ്യമായ ചൈനയുമായുള്ള തർക്കങ്ങൾ തുടങ്ങിയ ഒട്ടേറെ വെല്ലുവിളികൾ മറികടന്നാണ് ലിബറൽ പാർട്ടി അധികാരത്തിലെത്തിയിരിക്കുന്നത്. 2022 ജൂലൈ 8 ന് തെരഞ്ഞെടുപ്പ് പ്രചരണത്തിനിടെ ആബെ വെടിയേറ്റ് മരിച്ചു.
ജീവിതരേഖ
1954 സെപ്റ്റംബർ 21-ന് ഷിൻഡാരോ ആബെയുടേയും യൂകോ ആബെയുടെയും മകനായി ടോക്കിയോയിലാണ് ഷിൻസോ ആബേയുടെ ജനനം. ആബെയുടെ മുത്തച്ഛൻ കിഷി നൊബുസുകെയും അമ്മാവൻ സാറ്റോ ഐസാകുവും ജപ്പാൻ പ്രധാനമന്ത്രി പദമലങ്കരിച്ചവരാണ്. അച്ഛൻ ഷിൻഡാരോ ആബെ വിദേശകാര്യ മന്ത്രിയുമായിരുന്നു. ടോക്കിയോയിലെ സെയ്‌കെ സർവകലാശാലയിലും ലോസ് ആഞ്ജലിസിലെ സതേൺ കാലിഫോർണിയ സർവകലാശാലയിലുമായി ബിരുദ പഠനം. 1979-ൽ കോബെ സ്റ്റീൽ ലിമിറ്റഡിൽ ജോലിക്ക് ചേർന്ന ആബേ പിന്നീട് ലിബറൽ-ഡെമോക്രാറ്റിക് പാർട്ടിയുടെ (LDP) സജീവ പ്രവർത്തകനായി. 1982-ൽ ജപ്പാന്റെ വിദേശകാര്യ മന്ത്രിയായിരുന്ന പിതാവ് ആബെ ഷിൻഡാരോയുടെ സെക്രട്ടറിയായി.
2006-ൽ പ്രധാനമന്ത്രിയായിരുന്ന കൊയ്സുമി ജുനിചിറോ രാജിവെച്ചതോടെയാണ് ഷിൻസോ ആബെയ്ക്ക് പ്രധാനമന്ത്രി പദത്തിലേക്കുള്ള വഴിതെളിഞ്ഞത്. രണ്ടാം ലോക മഹായുദ്ധത്തിനു ശേഷം ജനിച്ച രാജ്യത്തിന്റെ ആദ്യത്തെ പ്രധാനമന്ത്രിയും ഏറ്റവും പ്രായം കുറഞ്ഞ പ്രധാനമന്ത്രിയുമായി അങ്ങനെ ആബെ മാറി. 2006ന് ശേഷം ഒരു വർഷവും 2012 മുതൽ 2020 വരേയും അദ്ദേഹം പ്രധാനമന്ത്രി പദത്തിലിരുന്നു. 2019-ൽ നവംബറിൽ ജപ്പാനെ ഏറ്റവും കൂടുതൽ കാലം സേവിച്ച പ്രധാനമന്ത്രിയെന്ന നേട്ടം ആബെയെ തേടിയെത്തി.ഗുരുതര ആരോഗ്യപ്രശ്‌നങ്ങൾ ചൂണ്ടിക്കാട്ടി 2020 ഓഗസ്റ്റിൽ ഷിൻസോ ആബെ രാജിവെച്ചു. ആബെയുടെ ചീഫ് കാബിനറ്റ് സെക്രട്ടറിയായിരുന്ന സുഗ യോഷിഹിഡെ പ്രധാനമന്ത്രിയായി ചുമതലയേൽക്കുംവരെ അദ്ദേഹം കെയർടേക്കർ പദവിയിൽ തുടർന്നു.
രണ്ടാം ലോക മഹായുദ്ധത്തിനുശേഷം ആദ്യമായി വിദേശത്തേക്ക് യുദ്ധം ചെയ്യാൻ സൈന്യത്തെ അയച്ചത് ഷിൻസോ ആബെയുടെ നേട്ടമായി പരിഗണിക്കപ്പെട്ടു. പ്രതിരോധ ചെലവ് വർധിപ്പിച്ച് രാജ്യത്തിന്റെ സൈന്യത്തെ ശക്തിപ്പെടുത്തിയതിന്റെ ബഹുമതിയും അദ്ദേഹത്തിനുണ്ട്. ഉത്തര കൊറിയ, ചൈന എന്നീ രാജ്യങ്ങളിൽ നിന്നുള്ള വെല്ലുവിളികളോടുള്ള പ്രതിരോധമാണ് ആബേയെ കൂടുതൽ ജനകീയനാക്കിയത്. പ്രതിരോധ സഹകരണം ഉറപ്പാക്കാനായി അമ്പതിലധികം രാജ്യങ്ങളിലാണ് ആബെ സന്ദർശനം നടത്തി
അബെനോമിക്‌സ്
2008-ലെ സാമ്പത്തിക മാന്ദ്യത്തിൽ നിന്ന് ജപ്പാനെ കരകയറ്റാൻ ഷിൻസോ ആബെ ആവിഷ്‌കരിച്ച സാമ്പത്തിക-സാമൂഹിക നയങ്ങൾ 'അബെനോമിക്‌സ്' എന്ന പേരിൽ അറിയപ്പെട്ടു. ആബെയുടെ രണ്ടാമൂഴത്തിലേക്ക് വഴിതെളിച്ചത് ഈ സാമ്പത്തികനയമാണെന്നു കരുതപ്പെടുന്നു. സാമ്പത്തിക ഉത്തേജനം, പണ ലഘൂകരണം, രാജ്യത്തെ ഘടനാപരമായ പരിഷ്‌കാരങ്ങൾ, സൈനിക ശക്തി വർധിപ്പിക്കൽ തുടങ്ങി ഷിൻസോ ആബെയുടെ ഭരണമികവ് അന്താരാഷ്ട്രതലത്തിൽ തന്നെ ഏറെ ചർച്ചയായിരുന്നു.
ഭരണഘടനാ പരിഷ്കരണ ശ്രമങ്ങൾ
രണ്ടാം ലോകമഹായുദ്ധാനന്തരം ജപ്പാൻ സൈന്യത്തിന് കടുത്ത നിയന്ത്രണങ്ങൾ ഏർപ്പെടുത്തിയിരുന്ന ഭരണഘടനയിലെ ആർട്ടിക്കിൾ-9 പരിഷ്‌കരിക്കുമെന്ന് ആബെ പ്രഖ്യാപിച്ചിരുന്നു. പ്രതിരോധാവശ്യത്തിനുമാത്രമുള്ള സൈന്യം മതിയെന്നായിരുന്നു അമേരിക്ക ഇടപെട്ട് നിർമ്മിച്ച ആർട്ടിക്കിളിലെ വ്യവസ്ഥ. 'the Japanese people forever renounce war as a sovereign right of the nation' എന്ന വ്യവസ്ഥ ആണ് ആബെ ഭേദഗതി ചെയ്യുമെന്ന് പ്രസ്താവിച്ചത്. ആക്രമണത്തിനിരയാകുന്ന സാഹചര്യത്തിൽ പ്രത്യാക്രമണത്തിനുള്ള അധികാരം മാത്രമായിരുന്നു ഇതുപ്രകാരം സൈന്യത്തിനുണ്ടായിരുന്നത്. എന്നാൽ എതിർപ്പുകൾക്കൊടുവിൽ തീരുമാനത്തിൽ നിന്ന് ആബേക്ക് പിൻവാങ്ങേണ്ടി വന്നു.
ഇന്ത്യയും ആബെയും
2014-ൽ അദ്ദേഹം ഇന്ത്യയുടെ റിപ്പബ്ലിക് ദിന പരേഡിൽ മുഖ്യാതിഥിയായിരുന്നു. ഇന്ത്യൻ റിപ്പബ്ലിക് ദിനപരേഡിൽ പങ്കെടുക്കുന്ന ആദ്യ ജപ്പാൻ പ്രധാനമന്ത്രിയായിരുന്നു ഷിൻസോ ആബെ. രണ്ടുഘട്ടങ്ങളിലായി പ്രധാനമന്ത്രിപദം വഹിച്ച ആബെ നാലുവട്ടം ഇന്ത്യയിലെത്തി. 2007-ൽ യു.പി.എ. ഭരണകാലത്തായിരുന്നു ആദ്യം. അന്ന് പാർലമെന്റിനെ അഭിസംബോധനചെയ്ത് നടത്തിയ പ്രസംഗത്തിൽ ഇന്ത്യയുടെ ജനാധിപത്യധാരയെ അദ്ദേഹം ശ്ലാഘിച്ചു. ഇന്ത്യയുടെ ആദ്യപ്രധാനമന്ത്രി ജവാഹർലാൽ നെഹ്രുവും 1957-ൽ ജപ്പാൻ പ്രധാനമന്ത്രിയായിരുന്ന തന്റെ മുത്തച്ഛൻ നോബുസ്‌കെ കിഷിയും തമ്മിൽ മികച്ചബന്ധമായിരുന്നുവെന്ന് അനുസ്മരിച്ചു. രണ്ടാംവട്ടം പ്രധാനമന്ത്രിപദത്തിലെത്തിയപ്പോൾ മൂന്നുതവണയാണ് ആബെ ഇന്ത്യയിലെത്തിയത്. 2021-ൽ അദ്ദേഹത്തിന് പത്മവിഭൂഷൺ നൽകി രാജ്യം ആദരിച്ചു. അഹമ്മദാബാദ് - മുംബൈ ബുള്ളറ്റ് ട്രെയിൻ പദ്ധതിയടക്കം ഇന്ത്യയുടെ നിരവധി വികസന പദ്ധതികളിൽ ജപ്പാൻ പങ്കാളിയായത് ആബെയുടെ കാലത്താണ്.
ഇന്ത്യ-ജപ്പാൻ-അമേരിക്ക- ആസ്‌ട്രേലിയ പ്രതിരോധസഖ്യം
ഇന്ത്യ-ജപ്പാൻ-അമേരിക്ക- ആസ്‌ട്രേലിയ പ്രതിരോധസഖ്യ (ക്വാഡ്) ത്തിന് പിന്നിലെ പ്രധാനി യായിരുന്നു ആബെ. പസഫിക് സമുദ്രമേഖലയിലെ ചൈനീസ് സ്വാധീനത്തിന് തടയിടാൻ രൂപീകരിച്ച സഖ്യമാണ് ഇന്ത്യ-ജപ്പാൻ-അമേരിക്ക- ആസ്‌ട്രേലിയ പ്രതിരോധസഖ്യം (ക്വാഡ്).
പുറം കണ്ണികൾ
വർഗ്ഗം:ജപ്പാനിലെ പ്രധാനമന്ത്രിമാർ വർഗ്ഗം:കൊല ചെയ്യപ്പെട്ട ലോകനേതാക്കൾ വർഗ്ഗം:2022-ൽ മരിച്ചവർ വർഗ്ഗം:ജൂലൈ 8-ന് മരിച്ചവർ
ഫത്ഹുല്ല ജമീൽ
1978 മുതൽ 2005 വരെ മാലിദ്വീപിന്റെ വിദേശകാര്യ മന്ത്രിയായിരുന്നു ഫത്ഹുല്ല ജമീൽ (സെപ്റ്റംബർ 5, 1942 – മാർച്ച് 1, 2012).
1977 ഏപ്രിൽ 14 മുതൽ 1978 വരെ ഐക്യരാഷ്ട്രസഭയിലെ മാലിദ്വീപിന്റെ പ്രതിനിധിയായിരുന്നു ജമീൽ. 1978 മാർച്ച് 14 ന് അദ്ദേഹം മാലിദ്വീപിന്റെ വിദേശകാര്യ മന്ത്രിയായി. പ്രസിഡന്റ് മൗമൂൺ അബ്ദുൾ ഗയൂമിന്റെ കീഴിൽ അദ്ദേഹം 27 വർഷം ആ സ്ഥാനം വഹിച്ചു. 2005 ജൂലൈ 14-ന് അദ്ദേഹം വിദേശകാര്യ മന്ത്രി സ്ഥാനം രാജിവെച്ചു. അതിനു ശേഷം അദ്ദേഹം രാഷ്ട്രപതിയുടെ പ്രത്യേക ഉപദേഷ്ടാവായി നിയമിതനാകുകയും ചെയ്തു. പ്രസിഡന്റ് ഗയൂം സൃഷ്ടിച്ച താരതമ്യേന പുതിയ പദവിയായ സീനിയർ മിനിസ്റ്റർ എന്ന പദവിയിൽ 2008 ഏപ്രിൽ 30-ന് അദ്ദേഹം മന്ത്രിയായി സത്യപ്രതിജ്ഞ ചെയ്തു.
ആദ്യകാല ഔദ്യോഗിക ജീവിതവും സർക്കാർ സേവനവും
1969 നവംബർ 18-ന് മജീദിയ്യ സ്‌കൂളിൽ അധ്യാപകനായാണ് ഫതുഹുല്ല തന്റെ പൊതുസേവന ജീവിതം ആരംഭിച്ചത്. 1978 മാർച്ച് 14 ന് ഇബ്രാഹിം നസീർ പ്രസിഡന്റായിരിക്കെ അദ്ദേഹം വിദേശകാര്യ മന്ത്രിയായി.
മൗമൂൺ അബ്ദുൾ ഖയൂം പ്രസിഡന്റായപ്പോൾ, 1978 അവസാനത്തോടെ ഫതുഹുല്ല വീണ്ടും വിദേശകാര്യ മന്ത്രിയായി നിയമിതനായി. 2005 ജൂലൈയിൽ രാജിവെക്കുന്നതുവരെ അദ്ദേഹം ആ സ്ഥാനത്ത് തുടർന്നു. രാജിക്കുശേഷം രാഷ്ട്രപതിയുടെ പ്രത്യേക ഉപദേഷ്ടാവായും പ്രവർത്തിച്ചു.
ഒരു ചരമക്കുറിപ്പിൽ, ഹവീരു ഡെയ്‌ലി അദ്ദേഹത്തെ മാലദ്വീപ് വിദേശ നയതന്ത്രത്തിന്റെ പിതാവായി വിശേഷിപ്പിച്ചു.
ഒരു കാലത്ത് ആസൂത്രണ പരിസ്ഥിതി സഹമന്ത്രിയായും ഫതുഹുല്ല സേവനമനുഷ്ഠിച്ചിട്ടുണ്ട്. പീപ്പിൾസ് മജ്‌ലിസിൽ ദീർഘകാലം പ്രസിഡന്റിന്റെ അംഗവുമായിരുന്നു.
ഈജിപ്തിലെ വിദ്യാഭ്യാസവും ജീവിതവും
ഫത്ഹുല്ല ജമീൽ തൻ്റെ പ്രൈമറി, സെക്കൻഡറി, ടെർഷ്യറി വിദ്യാഭ്യാസം ഈജിപ്തിലെ ധർരാസ വാർഡിലെ മൗഹാദുൽ ഖാഹിറയിൽ നിന്ന് നേടി.
ഫത്ഹുല്ല ജമീൽ ഈജിപ്തിലെ അൽ-അസ്ഹർ സർവകലാശാലയിൽ പഠിച്ചു. അവിടുന്ന് ഇസ്ലാമിക് തിയോളജിയിൽ ബിഎ ബിരുദം നേടി. പിന്നീട് ഐൻ ഷംസ് യൂണിവേഴ്സിറ്റിയിൽ അദ്ദേഹം ബിരുദാനന്തര ബിരുദ അധ്യാപക പരിശീലന കോഴ്സിൽ പങ്കെടുത്തു.
എലീന അലക്‌സീവ
പ്രമുഖൻ ബൾഗേറിയൻ എഴുത്തുകാരിയാണ്‌ എലീന അലക്‌സീവ. (English: Elena Alexieva (Bulgarian: Елена Алексиева)
ഫത്ഹുല്ല ജമീൽ
ഈജിപ്തിലെ വിദ്യാഭ്യാസവും ജീവിതവും
ഈജിപ്തിൽ ജമീൽ തന്റെ സുഹൃത്തുക്കളായ മൗമൂൺ അബ്ദുൾ ഗയൂം, സാഹിർ ഹുസൈൻ എന്നിവർക്കൊപ്പം കെയ്‌റോയിലെ അൽ-ഹിൽമിയ ഏരിയയിലെ മാലിദ്വീപ് സർക്കാർ വാടകയ്ക്ക് എടുത്ത ഫ്ലാറ്റിൽ താമസിച്ചു. പ്രശസ്തമായ അൽ ഹിലാൽ മാഗസിൻ എഡിറ്റർ പണ്ഡിതനായ ഡോ. ഹുസൈൻ മുനിസ് തന്റെ (ലോകമെമ്പാടുമുള്ള എന്റെ യാത്ര 200 ദിനങ്ങളിൽ) (حول العالم في 200 يوم ) എന്ന പുസ്തകത്തിനായി മാലദ്വീപ് വിദ്യാർത്ഥികളെ അഭിമുഖം നടത്താൻ നിർദ്ദേശിച്ചത് പ്രകാരം ഈജിപ്ഷ്യൻ എഴുത്തുകാരനായ പത്രപ്രവർത്തകൻ അനിസ് മൻസൂർ ഫത്ഹുല്ല ജമീലിനെ അഭിമുഖം നടത്തി. മാലിദ്വീപിൽ തിരിച്ചെത്തിയാൽ ഒരു സ്‌കൂളിൽ അദ്ധ്യാപകനാകുക എന്നതായിരുന്നു തന്റെ സ്വപ്നം എന്നും, മാലിദ്വീപിൽ ഉള്ളതിൽ ഉയർന്നതും അഭിമാനകരവുമായ ജോലിയായിരുന്നു അത് എന്ന് ജമീൽ മൻസൂറിനോട് പറഞ്ഞു.
എലീന അലക്‌സീവ
ജീവിതം
1975ൽ ബൾഗേറിയയിലെ സോഫിയയിൽ ജനിച്ചു. സോഫിയയിലെ ഇംഗ്ലീഷ് ഭാഷാ സ്‌കൂളിൽ പ്രാഥമിക പഠനം. സോഫിയയിലെ യൂനിവേഴ്‌സിറ്റി ഓഫ് നാഷണൽ ആൻഡ് വേൾഡ് ഇക്കണോമിക്‌സിൽ നിന്ന് ഇന്റർനാഷണൽ ഇക്കണോമിക് റിലേഷൻസിൽ ബിരുദം നേടി. സോഫിയയിലെ ന്യൂ ബൾഗേറിയൻ സർവ്വകലാശാലയിൽ നിന്ന് സെമിയോറ്റിക്‌സിൽ ഡോക്ടറേറ്റ് നേടി.
ഫത്ഹുല്ല ജമീൽ
ഈജിപ്തിലെ വിദ്യാഭ്യാസവും ജീവിതവും
കുടുംബത്തിൽ നിന്ന് ഈജിപ്തിൽ പഠിച്ച രണ്ടാം തലമുറയിലുള്ള ആളാണ് ഫത്ഹുല്ല ജമീൽ. അദ്ദേഹത്തിന് മുമ്പ്, അദ്ദേഹത്തിന്റെ പിതാവ്, ശ്രീ. മുഹമ്മദ് ജമീൽ ദീദി, ഫുആദ് രാജാവിന്റെയും ഫാറൂഖിന്റെയും ഭരണകാലത്ത് ഈജിപ്തിൽ പഠിച്ചു.
എലീന അലക്‌സീവ
ഗ്രന്ഥങ്ങൾ
രണ്ടു കവിതാ സമാഹരവും നോവലുകൾ, ചെറുകഥാ സമാഹരങ്ങളും പുറത്തിറക്കിയിട്ടുണ്ട്.
ഹോങ്സുൻ
ചൈനയിലെ യി കൗണ്ടിയിലുള്ള ഒരു ഗ്രാമമാണ് ഹോങ്സുൻ(ചൈനീസ്: 宏村 ;ഇംഗ്ലീഷ്: Hongcun ). ഹ്വാങ് പർവ്വതനിരകളുടെ തെക്ക് പടിഞ്ഞാറൻ താഴ്‌വരപ്രദേശത്തായാണ് ഈ ഗ്രാമത്തിന്റെ സ്ഥാനം. മിങ്, ക്വിങ് രാജവംശത്തിന്റെ കാലം മുതൽക്കെയുള്ളതാണ് ഈ ഗ്രാമത്തിലെ നിർമിതികൾ. അർദ്ധചന്ദ്രാകൃതിയിലുള്ള ഒരു കൃത്രിമ ജലാശയമാണ് ഇവിടുത്തെ ഒരു പ്രധാനകേന്ദ്രം. ഇതിനു ചുറ്റുമായി വിവിധ കെട്ടിടങ്ങൾ സ്ഥിതിചെയ്യുന്നു.
ഹാൻ രാജവംശത്തിൽപ്പെടുന്ന വാങ് വെന്നും(Wang Wen) അദ്ദേഹത്തിന്റെ ബന്ധുവായിരുന്ന വാങ് യാൻജിയും(Wang Yanji) ചേർന്നാണ് 1131-ൽ ഹോങ്സുൻ സ്ഥാപിച്ചത്.
ഫത്ഹുല്ല ജമീൽ
ഈജിപ്തിലെ വിദ്യാഭ്യാസവും ജീവിതവും
സമപ്രായക്കാർ അദ്ദേഹത്തെ ഒരു ബുദ്ധിമാനായ വ്യക്തിയായി വിശേഷിപ്പിച്ചു. അദ്ദേഹത്തിന്റെ നിരവധി കഴിവുകളിൽ വരയ്ക്കുക, പാടുക, ഗിറ്റാർ വായിക്കുക എന്നിവ ഉൾപ്പെടുന്നു. ഒപ്പം സന്ദർഭത്തിനനുസരിച്ച് തമാശകൾ പൊട്ടിക്കാനും അദ്ദേഹം മിടുക്കൻ ആയിരുന്നു എന്ന് സമപ്രായക്കാർ ഓർക്കുന്നു.
എലീന അലക്‌സീവ
അംഗീകാരങ്ങൾ
റീഡേഴ്‌സ് ഗ്രൂപ്പ് 31 എന്ന ചെറുകഥാ സമാഹരത്തിന്‌ 2006ൽ പുതിയ ബൾഗേറിയൻ സാഹിത്യത്തിനുള്ള ഹെലിക്കോൺ അവാർഡ് ലഭിച്ചു.
പുറംകണ്ണികൾ
വർഗ്ഗം:എഴുത്തുകാർ വർഗ്ഗം:ബൾഗേറിയ വർഗ്ഗം:1975-ൽ ജനിച്ചവർ
ഫത്ഹുല്ല ജമീൽ
ഈജിപ്തിലെ വിദ്യാഭ്യാസവും ജീവിതവും
ഈജിപ്ഷ്യൻ സമലേക് എസ്‌സി ഫുട്‌ബോൾ ക്ലബ്ബിന്റെ ഉത്സുകനായ കടുത്ത പിന്തുണക്കാരനായിരുന്നു ഫത്തുള്ള. ക്ലബ് സമലേക്കിന്റെ പേരിലാണ് അദ്ദേഹം തന്റെ വസതിക്ക് പേര് നൽകിയത്.
മരണം
ഹൃദ്രോഗം മൂലം 2012 മാർച്ച് 1 വ്യാഴാഴ്ച സിംഗപ്പൂർ ജനറൽ ആശുപത്രിയിൽ വെച്ച് ഫത്ഹുല്ല ജമീൽ അന്തരിച്ചു. അദ്ദേഹത്തിന് 69 വയസ്സായിരുന്നു. മാലിദ്വീപ് പ്രസിഡന്റ് മുഹമ്മദ് വഹീദ് ഹസൻ മണിക് കുടുംബത്തിന് അനുശോചനം രേഖപ്പെടുത്തുകയും ദേശീയ പതാക മൂന്ന് ദിവസത്തേക്ക് പകുതി താഴ്ത്തിക്കെട്ടുമെന്ന് പ്രഖ്യാപിക്കുകയും ചെയ്തു.
ഹം കിസീസെ കം നഹി
1977ൽ ഹിന്ദി ഭാഷയിൽ ഇറങ്ങിയ ഒരു സൂപ്പർ ഹ്റ്റ് സിനിമയാണ്ഹം കിസീസെ കം നഹി (നമ്മൾ ആരെക്കാളൂം കുറവല്ല). ഒരു സംഗീത പ്രധാന സിനിമയായിരുന്നു ഇത്. മുഹമ്മദ് റാഫി, കിഷോർ കുമാർ, ആശ ഭോസ്ലെ തുടങ്ങിയവർ പാടിയ ഒരു പാട് ഗാനങ്ങൾ ഇതിലുണ്ട്. ഈ ചിത്രത്തിലെ ക്യാ ഹുആ തെരാ വാദ എന്ന ഗാനത്തിനാണ് മുഹമ്മദ് റാഫിക്ക് മികച്ച ഗായകനുള്ള സമ്മാനം ലഭിച്ചത്. ആർ.ഡി. ബർമ്മൻസംഗീതം ഒരുക്കി. തരിൻ ഖാൻ,ഋഷി കപൂർ, കാജൽ കിരൺ,അംജദ് ഖാൻ,ഓം ശിവപുരി,സീനത്ത് അമൻ,ടോം ആൾട്ടർ എന്നിവർ ഈ ചിത്രത്തിൽ അഭിനയിച്ചു.
പ്രത്യേക സംവിധാനങ്ങൾ
റൗക്കോ എഫെക്റ്റ്സ് ആണ് ഇതിൽ സ്പെഷൽ എഫെക്റ്റ്സ് ഒരുക്കിയത്
പാട്ടരങ്ങ്
ഗാനങ്ങൾ :മജ് റൂഹ് സുൽത്താൻപുരി ഈണം :ആർ.ഡി. ബർമ്മൻ
പുറത്തേക്കുള്ള കണ്ണികൾ
വർഗ്ഗം:ഹിന്ദി ചലച്ചിത്രം
നിത്യ ദാസ്
മലയാള ചലച്ചിത്ര അഭിനേത്രിയാണ് നിത്യാ ദാസ്. (ഇംഗ്ലീഷ്:Nithya Das) 2000 ത്തിന്റെ ആദ്യവർഷങ്ങളിൽ മലയാള സിനിമയിൽ സജീവമായിരുന്ന നിത്യ ഇപ്പോൾ മലയാളം, തമിഴ് ടെലിവിഷൻ സീരിയലുകളിലും അഭിനയിക്കുന്നുണ്ട്.
അഭിനയ ജീവിതം
നിത്യ ദാസ് 2000-കളുടെ തുടക്കത്തിൽ സിനിമാ മേഖലയിൽ സജീവമായിരുന്നു. 2001ൽ ദിലീപിനെ നായകനാക്കി താഹ സംവിധാനം ചെയ്ത ഈ പറക്കും തളിക എന്ന ചിത്രത്തിലൂടെയാണ് അവർ തന്റെ അഭിനയ ജീവിതം ആരംഭിച്ചത്. ഈ വിജയ ചിത്രത്തിന് ശേഷം കലാഭവൻ മണിയോടൊപ്പം കൺമഷിയിൽ അഭിനയിച്ചു. ബാലേട്ടൻ, ചൂണ്ട, ഹൃദയത്തിൽ സൂക്ഷിക്കാൻ, നഗരം, സൂര്യ കിരീടം, നരിമാൻ എന്നിവയാണ് മലയാളത്തിലെ അവരുടെ മറ്റ് ചിത്രങ്ങൾ. സിനിമാ വ്യവസായത്തിലെ ടാലന്റ് സെർച്ച് പ്രോഗ്രാമിൽ നിരവധി അപേക്ഷകരിൽ നിന്നുമാണ് അവരെ തിരഞ്ഞെടുത്തത്. സൂര്യ ടിവി, കൈരളി ടിവി, സൺ ടിവി, ജയ ടിവി എന്നിവയിലെ ടെലിവിഷൻ സീരിയലുകളിൽ അഭിനയിച്ചു. 2022ൽ പുറത്തിറങ്ങുന്ന പള്ളിമണി എന്ന ചിത്രത്തിലൂടെ പതിനാല് വർഷങ്ങൾക്ക് ശേഷം അവർ മലയാള സിനിമയിലേക്ക് തിരിച്ചുവരുന്നു.
സ്വകാര്യ ജീവിതം
2007 ജൂൺ 17 ന് ഗുരുവായൂരിൽ വെച്ചാണ് നിത്യ ദാസ് അരവിന്ദ് സിംഗ് ജംവാളിനെ വിവാഹം കഴിച്ചത്. 2005ൽ അരവിന്ദ് ഫ്‌ളൈറ്റ് ക്രൂ അംഗമായിരുന്ന ഇന്ത്യൻ എയർലൈൻസിൽ ചെന്നൈയിലേക്ക് പോകുമ്പോഴാണ് നിത്യ ഇദ്ദേഹത്തെ പരിചയപ്പെടുന്നത്. 2008-ൽ ജനിച്ച നൈന ജംവാൾ എന്ന മകളും 2018-ൽ ജനിച്ച നമൻ സിംഗ് ജംവാളുമാണ് ദമ്പതികൾക്ക്. കശ്മീരിൽ സ്ഥിരതാമസമാക്കിയ ഇവർ ഇപ്പോൾ കോഴിക്കോട്ടേക്ക് താമസം മാറി.
മറ്റ് പ്രവൃത്തികൾ
വനിതാ മാഗസിൻ, ആച്ചി മസാല, ഹാപ്പി കിഡ്‌സ് മാസിക തുടങ്ങിയ ചില പരസ്യങ്ങളിലും അഭീഷ്ട വരദായിനി, ചോറ്റാനിക്കര വരലക്ഷ്മി തുടങ്ങിയ ആൽബങ്ങളിലും അഭിനയിച്ചിട്ടുണ്ട്.
അവലംബം
വർഗ്ഗം:തെലുഗു ചലച്ചിത്രനടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:ഇന്ത്യൻ ടെലിവിഷൻ നടിമാർ വർഗ്ഗം:മലയാളചലച്ചിത്രനടിമാർ
സമാജ്‍വാദി പാർട്ടി
ഒരു അംഗീകൃത സംസ്ഥാന പാർട്ടിയാണ് സമാജ്‍വാദി പാർട്ടി. ഉത്തർപ്രദേശിലെ ഒരു പ്രബലകക്ഷിയായ സമാജ്‍വാദി പാർട്ടി തന്നെയാണ് ഇപ്പോൾ അവിടുത്തെ popular കക്ഷിയും.ജാതിരാഷ്ട്രീയത്തിന് വളക്കൂറുള്ള മണ്ണായ ഉത്തർപ്രദേശിൽ മറ്റ് പിന്നോക്ക വിഭാഗക്കാർക്കും മുസ്ലിങ്ങൾക്കും ഇടയിൽ സമാജ്‍വാദി പാർട്ടിക്ക് നല്ല വേരോട്ടമുണ്ടെന്ന് കരുതപ്പെടുന്നു.
ജനതാ ദൾ പല പ്രാദേശിക കക്ഷികളായി ശിഥിലമായപ്പോഴാണ് 1992ൽ സമാജ്‍വാദി പാർട്ടി രൂപീകൃതമായത്. മുലായം സിങ്ങ് യാദവ് ആണ് ലോക് സഭാ നേതാവ്.
അവലംബം
വർഗ്ഗം:ഇന്ത്യയിലെ രാഷ്ട്രീയകക്ഷികൾ വർഗ്ഗം:ഇന്ത്യയിലെ സോഷ്യലിസ്റ്റ് രാഷ്ട്രീയകക്ഷികൾ വർഗ്ഗം:സമാജ്‍വാദി പാർട്ടി
കാംബ്രിയൻ കാലഘട്ടം
ഭൂമിയുടെ പരിണാമത്തിലെ ഒരു കാലഘട്ടമാണ് കാംബ്രിയൻ കാലഘട്ടം. ഇത് ഏകദേശം 541 മുതൽ 485.4 ദശലക്ഷം വർഷം മുമ്പ് ആണെന്ന് കണക്കാക്കുന്നു. പാലസോയിക് കാലഘട്ടത്തിലെയും ഫാനരൊസോയിക് ആദ്യ ദശയായി ഇതിനെ കണക്കാക്കുന്നു. ഇതിനുമുമ്പുള്ള കാലത്തെ എഡിയാകാരൻ സമയം എന്നാണ് അറിയപ്പെടുന്നത്. കാംബ്രിയൻ കാലഘട്ടത്തിനുശേഷമുള്ള കാലഘട്ടത്തെ ഓർഡോവിഷ്യൻ കാലഘട്ടം എന്ന് നാമകരണം ചെയ്തിരിക്കുന്നു. ഇതിന്റെ ഉപവിഭാഗങ്ങളെസംബന്ധിച്ച് അവ്യക്തതകളാണൂള്ളത്. ആഡം സെഡ്വിക് ആണ് ഇങ്ങനെ ഒരു കാലഘട്ടത്തിന്റെ ഉപജ്ഞാതാവ
അവലംബം
വർഗ്ഗം:യുഗങ്ങൾ
മെഡൂസ
ഗ്രീക്ക് പുരാണത്തിൽ ഒരു വിചിത്ര ജീവിയാണ്‌ മെഡൂസ(, ; Μέδουσα "guardian, protectress") .മെഡൂസ രാക്ഷസരൂപിയായ,ഗോർഗോൺ,മനുഷ്യ സ്ത്രീയുടെതും ബീഭസ രൂപവുമായ,തലയിൽ പാമ്പുകൾ തലമുടിയായ,ആരെ കണ്ണ്‌ കൊണ്ട് നോക്കിയാലും അവർ കല്ലായി മാറുന്ന ജീവിയാണ്‌ മെഡൂസ. മിക്ക സ്രോതസ്സുകളിലും ഫോർസ്യ്സിന്റേയും സെറ്റോയുടെയും മകളാണ്‌ അവരെന്നാണ്‌ വിശദീകരിച്ചിരിക്കുന്നത്. എന്നാൽ ഹൈഗിനുസ്ന്റേയും ഫാബുലേയുടെയും രചനകളിൽ ഗോർഗ്ഗണിന്റേയും സെറ്റോയുടെയും മകളാണ്‌.
ഗ്രീക്ക് നായകനായ പെർസുസ് അവരുടെ തല വെട്ടുകയും ആ തല പിന്നിട് ആയുധമാക്കുകയും ചെയ്തു. അതിനു ശേഷം പെർസുസ് ആ തല അഥീന ദേവതക്ക് നൽകി. അഥീന അത് തന്റെ പടച്ചട്ടയിൽ വച്ചു.പൗരാണിക കാലത്തെ മെഡൂസയുടെ തല പ്രത്യക്ഷപ്പെടുന്നത് ദുഷ്ട ശക്തികളെ നശിപ്പിക്കുന്നതിനുള്ള ഉപകരണമായാതിനെ ഗോർഗോണിയൻ എന്ന് അറിയപ്പെടുന്നു.
മെഡൂസ കലകളിൽ
From ancient times, the Medusa was immortalized in numerous works of art, including:
അലസ്സാന്ദ്രൊ നെസ്റ്റ
ഇറ്റാലിയൻ ഫുട്ബോൾ കളിക്കാരനും പരിശീലകനുമാണ് അലസ്സാന്ദ്രൊ നെസ്റ്റ (ജ:19 മാർച്ച് 1976). ഇറ്റലിയുടെ ദേശീയടീമിൽ അംഗമായിരുന്ന നെസ്റ്റ പ്രതിരോധനിരയിൽ മധ്യസ്ഥാനത്താണ് കളിച്ചിരുന്നത്. എതിരാളികൾക്ക് പഴുതൊന്നും അനുവദിക്കാത്ത രീതിയിലുള്ള പ്രതിരോധശൈലിയും, അനുപമമായ പന്തടക്കവും കൈമുതലാക്കിയിരുന്ന നെസ്റ്റയെ ഇറ്റലിയുടെ എന്നത്തേയും മികച്ച പ്രതിരോധനിരക്കാരിൽ ഒരാളായി വിശേഷിപ്പിക്കുന്നുണ്ട്. ഇരുപതുവർഷത്തോളം ക്ലബ്ബ് ഫുട്ബോളിലും അന്താരാഷ്ട്രമത്സരങ്ങളിലും നിറഞ്ഞുനിന്ന നെസ്റ്റ ഫിഫയുടെ ശതാബ്ദിയുമായി ബന്ധപ്പെട്ട് പ്രഖ്യാപിച്ച ജീവിച്ചിരിക്കുന്ന ഏറ്റവും മികച്ച നൂറുകളിക്കാരുടെ പട്ടികയിൽ ഒരാളുമാണ്. 78 കളികളിൽ നെസ്റ്റ ഇറ്റലിയെ പ്രതിനിധീകരിച്ചിട്ടുണ്ട്.2006 ലോകകപ്പ് ടീം അംഗവുമായിരുന്നു.ലാസിയോ,മിലാൻ എന്നിവയായിരുന്നു പ്രധാന ക്ലബ്ബുകൾ.
പുറം കണ്ണികൾ
വർഗ്ഗം:ഇറ്റാലിയൻ ഫുട്ബോൾ കളിക്കാർ വർഗ്ഗം:1976-ൽ ജനിച്ചവർ വർഗ്ഗം:മാർച്ച് 19-ന് ജനിച്ചവർ
ഉന്നതമേഖല
സമുദ്ര നിർപ്പിൽ നിന്ന് ഉയർന്നു നിൽക്കുന്നതും ഉഷ്ണമേഖലയിൽ ഉൽപ്പെട്ടതുമായ പ്രദേശങ്ങളെ ഉന്നതമേഖലകൾ എന്നു പറയുന്നു. ഇത്തരം സ്ഥലങ്ങളിൽ സമീകൃത കാലാവസ്ഥയായിരിക്കും അനുഭവപ്പെടുക. ഭൂമിശാസ്ത്രത്തിൽ ഈ പ്രദേശത്തെ ഉന്നതമേഖല (High land) എന്നു പറയുന്നു. സങ്കീർണമായ ഭൂപ്രകൃതിയാണെങ്കിലും തുല്യ അക്ഷാംശങ്ങളിലുള്ള നിംനപ്രദേശങ്ങളിലെ അത്യുഷ്ണവും ആർദ്രവുമായ കാലാവസ്ഥയെ അപേക്ഷിച്ച് തുലോം സുഖകരമായ അവസ്ഥയാണ് ഈ മേഖലയിലുള്ളത്. ഇത് വൻതോതിലുള്ള കുടിയേറ്റത്തിന് പ്രേരകമായി തീർന്നിരിക്കുന്നു. ഭൂമധ്യരേഖയിൽ നിന്ന് ധ്രുവത്തിനഭിമുഖമായി സഞ്ചരിക്കുമ്പോളെന്നപോലെ ഉയരംകൂടുംതോറും കാലാവസ്ഥയിലും സസ്യജാലങ്ങളിലും മാറ്റങ്ങൾ ദൃശ്യമാണ്. നന്നേ ഉയർന്ന ഭാഗങ്ങളിൽ അർട്ടിക് മേഖലയ്ക്കു തുല്യമായ സസ്യങ്ങളും സ്ഥിരമായി മഞ്ഞു മൂടിക്കിടക്കുന്ന സ്ഥലങ്ങളും വിരളമല്ല. ഏറ്റവും താണ ഭാഗങ്ങളിൽ മദ്ധ്യരേഖാവനങ്ങളോ മഴക്കാടുകളോ കാണുന്നതും സാധാരണമാണ്.
സ്ഥാനം
ഉന്നതമേഖലകളായി കരുതാവുന്ന പ്രദേശങ്ങൾ ഉഷ്ണമേഖലയിലെങ്ങും ചിതറിക്കിടക്കുന്നു. നിയതമായ സ്ഥാനനിർണയം അസാദ്ധ്യമാണെന്നു തന്നെ പറയാം. ഈ വിഭാഗത്തിൽപ്പെട്ട പ്രദേശങ്ങൾ വിസ്തൃതമോ നന്നേചെറുതോ ആയിരിക്കാം. അമേരിക്കയിലെ മലനിരകളും പീഠഭൂമികളും, അവയുടെ തുടർച്ചയെന്നോണം തെക്കേ അമേരിക്കയിൽ എഴുന്നുകാണുന്ന ആൻഡീസ് ഉന്നതതടവും ഉന്നതമേഖലയിൽ പെടുന്നു. ബ്രസീലിന്റെ കിഴക്കേ പകുതിയിലും വെസ്റ്റിൻഡീസ് ദ്വീപുകളിലും ഉന്നതമേഖലയായി വിശേഷിപ്പിക്കാവുന്ന പീഠബൂമികൾ ഉണ്ട്. ആഫ്രിക്കയുടെ പൂർവ-മധ്യ ഭാഗങ്ങളിലായി വ്യാപിച്ച് എത്യോപ്യ, കെനിയ, ഉഗാണ്ട, താൻസാനിയ, റൊഡേഷ്യ, നസാലാൻഡ് എന്നീ രാജ്യങ്ങളെ ഭാഗികമായി ഉൾക്കൊള്ളുന്ന പീഠഭൂമിയും ഈ കാലാവസ്ഥയയിൽ പെടുന്നു. തെക്കു കിഴക്കൻ ഏഷ്യയിലെ ഇന്തോനേഷ്യ, ഫിലിപ്പീൻസ്, എന്നി ദ്വീപസമൂഹങ്ങളിലും മധ്യ പസഫിക് ദ്വീപുകളിലും ഉള്ളഗിരിനിരകളെയും ഈ വിഭാഗത്തിൽ പെടുത്താവുന്നതാണ്
കാലാവസ്ഥ
മൺസൂൺ വനങ്ങൾ, മെഡിറ്ററേനിയൻ പ്രദേശം, മഴക്കാടുകൾ തുടങ്ങിയ ഇതരകാലാവസ്ഥാ വിഭാഗങ്ങളെപോലെ വർഷപാതം, താപനില തുടങ്ങിയ സൂചകാങ്കങ്ങളുടെ ശരാശരിത്തോതിന്റെ അടിസ്ഥാനത്തിൽ ഉന്നതമേഖലയിലെ കാലാവസ്ഥ നിർവചിക്കാനാവില്ല. എന്നാലും സാമാന്യമായ സ്വഭാവങ്ങൾ ഇല്ലന്നു പറഞ്ഞുകൂടാ. താപനിലയിലെ ഏറ്റകുറച്ചിലുകൾ ഉന്നതമേഖലയിൽ നന്നേ കുറവായിരിക്കും. താപനിലയെ സംബന്ധിച്ചിടത്തോളം സമുദ്രനിരപ്പിൽ നിന്നുള്ള ഉയരം നിർണ്ണായക ഘടകമാണ്. 300 മീറ്ററിന് ശരാശരി 3.30C എന്ന ക്രമത്തിൽ താപനില താഴുന്നു. ഉയരം കൂടുംതോറും അന്തരീക്ഷമർദ്ദത്തിൽ ഉണ്ടാവുന്ന കുറവ് ശരീരം തളർത്തുന്നതിനും മൂക്കിലൂടെയുള്ള രക്തശ്രാവത്തിനും ജഠരാഗ്നിമാന്ദ്യത്തിനും കാരണമാവുന്നു. ഇൻസോമിയ എന്ന അസുഖമുണ്ടാവുന്നതും സഹജമാണ്. വായു താരതമ്യേന നേർത്തതായതിനാൽ അൾട്രാവയറ്റ് രശ്മിയുടെ തീവ്രത വർധിക്കുന്നു. തന്മൂലം മനുഷ്യരുടെ തൊലി കറുക്കാൻ കാരണമാകുന്നു. ഇതുമൂലം പകൽ ക്രമാതീതമായ ചൂടിനും രാത്രിൽ അതിശൈത്യതിനും കാരണമാകുന്നു.
പുറത്തേക്കുള്ള കണ്ണികൾ
വർഗ്ഗം:ഭൂപ്രകൃതിശാസ്ത്രം
റെജീന ലണ്ട്
ഒരു സ്വീഡിഷ് നടിയും ഗായികയുമാണ് റെജീന ഷാർലോട്ട തിയോഡോറ ലണ്ട് (ജനനം: 17 ജൂലൈ 1967). നടി സോൻജ ലണ്ടിന്റെ മകളാണ്.
മുൻകാലജീവിതം
സംവിധായകൻ ക്രിസ്റ്റ്യൻ ലണ്ട് (1943–2007), നടി സോൻജ ലണ്ട് (മരണം 1942) എന്നിവരുടെ മകളായി ഫിൻ‌ലാൻഡിലെ വാസയിൽ ജനിച്ചു. റെജീന തന്റെ മുത്തശ്ശിയോടൊപ്പം ഗാവ്‌ലെയിൽ വളർന്നു.
കരിയർ
1979-ൽ പിതാവ് സംവിധാനം ചെയ്ത ടെലിവിഷൻ ചലച്ചിത്രമായ ഡെൻ ന്യാ മനിസ്കൻ എന്ന സിനിമയിൽ സംസാരശേഷിയില്ലാത്ത കഥാപാത്രമായാണ് അവർ അഭിനയ ജീവിതം ആരംഭിച്ചത്. റേഡിയോ ഷോയായ ക്ലാംഗ് & കോയിൽ ടിയേപ്പിലെ വീട്ടമ്മയായ ലൈല ക്‌ലാങ്, 1994-1995 നും 2001 ലും വീണ്ടും അഭിനയിച്ച റെഡീരിയറ്റ് എന്ന ടെലിവിഷൻ പരമ്പരയിലെ സെക്രട്ടറി മോന എന്ന കഥാപാത്രവും അവർ വലിയ മുന്നേറ്റം നടത്തി. 1995-ൽ ഐ ഹെറ്റാസ്റ്റ് ലാഗെറ്റിലെ സംഗീതത്തിനും അഭിനയത്തിനും ലണ്ടിന് മികച്ച വനിതാ നായികയ്ക്കുള്ള ഗുൽഡ്മാസ്കെൻ (ഇംഗ്ലീഷിൽ: ഗോൾഡൻ മാസ്ക്) അവാർഡ് നേടി.
2004-ൽ, സോമ്മറിന്റെ ആതിഥേയരിൽ ഒരാളായിരുന്നു. അതിൽ അതുവരെയുള്ള അവളുടെ ജീവിതത്തെക്കുറിച്ചും അവളുടെ കരിയറിനെക്കുറിച്ചും സംസാരിച്ചു. 2007-ൽ മെലോഡിഫെസ്റ്റിവാലെൻ 2007 ൽ "റെയിൻബോ സ്റ്റാർ" എന്ന ഗാനം അവതരിപ്പിച്ചെങ്കിലും ആദ്യ റൗണ്ടിൽ സെമിഫൈനലിൽ പുറത്തായി. ഡ്രീം വർക്ക്സ് ചിത്രമായ മഡഗാസ്കറിന്റെ സ്വീഡിഷ് ഡബ്ബ് പതിപ്പിൽ ഗ്ലോറിയ എന്ന ഹിപ്പോപൊട്ടാമസ് കഥാപാത്രത്തിന് അവർ ശബ്ദം നൽകി.
1996-ൽ പുറത്തിറങ്ങിയ ഹാരി & സോൻജ എന്ന സിനിമയിൽ ലണ്ട് തന്റെ അഭിനയ ജീവിതം ആരംഭിച്ചു, അവിടെ സ്റ്റെല്ലൻ സ്കാർസ്‌ഗാർഡിനൊപ്പം ഒരു നീന്തൽക്കുളത്തിൽ ലൈഫ് ഗാർഡായി അഭിനയിച്ചു. 1999 ലെ ത്രില്ലർ ചിത്രമായ സ്ജോൺ എന്ന സിനിമയിൽ പ്രധാന കഥാപാത്രത്തെ അവതരിപ്പിച്ചു. അതിനുശേഷം അവൾക്ക് കൂടുതൽ പ്രധാന വേഷങ്ങൾ ഹാസൽ - ഫർഗാരെൻ എന്ന സിനിമയിൽ ലഭിച്ചു. ഒപ്പം യൂറോവിഷൻ ഗാനമത്സരത്തെക്കുറിച്ചുള്ള ഒരു ഹാസ്യ ചിത്രമായ വൺസ് ഇൻ എ ലൈഫ് ടൈം (Livet är en schlager) എന്ന സിനിമയിൽ അഭിനയിച്ചു. 2004-ൽ വിവാദമായ കർലെക്കൻസ് സ്പാർക് എന്ന സിനിമയിൽ അഭിനയിച്ചു. ഗോട്ട കനാൽ 2 - കനൽകാംപെൻ എന്ന ചിത്രത്തിലും അഭിനയിച്ചു.
സംഗീതം
1997-ലെ ജോഹാൻ നോർബെർഗ് ആൽബം 5 അവേഴ്സ് 4 മന്ത്സ് ആന്റ് എ ഡേ യിലൂടെയാണ് ലണ്ട് സംഗീത രംഗത്തെത്തിയത്. നോർ‌ബെർഗ് പിന്നീട് ലണ്ടിന്റെ ആദ്യ സോളോ ആൽബമായ യുണിക്കും 1997 ലും 2000 ലും പുറത്തിറങ്ങിയ അവരുടെ രണ്ടാമത്തെ സംഗീത ആൽബമായ ഇയർ സീറോയിലും പ്രത്യക്ഷപ്പെട്ടു.
അവലംബം
വർഗ്ഗം:സ്വീഡിഷ് ചലച്ചിത്രനടിമാർ വർഗ്ഗം:1967-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ചാൾസ്റ്റൺ, ഇല്ലിനോയി
ചാൾസ്റ്റൺ അമേരിക്കൻ ഐക്യനാടുകളിലെ ഇല്ലിനോയി സംസ്ഥാനത്തെ കോൾസ് കൗണ്ടിയിലെ ഒരു നഗരവും കൗണ്ടി സീറ്റുമാണ്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ജനസംഖ്യ 21,838 ആയിരുന്നു. ഈസ്റ്റേൺ ഇല്ലിനോയി യൂണിവേഴ്സിറ്റിയുടെ ആസ്ഥാനമായ ഈ നഗരം, അതിന്റെ അയൽനഗരമായ മാട്ടൂണുമായി അടുത്തു ബന്ധപ്പെട്ടിരിക്കുന്നു. രണ്ടു നഗരങ്ങളും ചാൾസ്റ്റൺ -മാട്ടൂൺ മൈക്രോപൊളിറ്റൻ സ്റ്റാറ്റിസ്റ്റിക്കൽ ഏരിയയിലെ പ്രധാന നഗരങ്ങളാണ്.
ഭൂമിശാസ്ത്രം
ചാൾസ്റ്റൺ സ്ഥിതിചെയ്യുന്ന അക്ഷാംശരേഖാംശങ്ങൾ 39.48472°N, -88.17806°W (39.4846183, -88.1779604) ആണ്. 2010 ലെ യു.എസ്. സെൻസസ് പ്രകാരം  9.63 ചതുരശ്ര മൈൽ (24.94 ചതുരശ്ര കിലോമീറ്റർ) ആകെ ഭൂവിസ്തൃതിയുള്ള ചാൾസ്റ്റൺ നഗരത്തിന്റെ 8.92 ചതുരശ്ര മൈൽ (23.10 ചതുരശ്ര കിലോമീറ്റർ) (അല്ലെങ്കിൽ 92.63 ശതമാനം) ഭൂപ്രദേശം കരഭൂമിയും 0.71 ചതുരശ്ര മൈൽ (1.84 ചതുരശ്ര കിലോമീറ്റർ) (അല്ലെങ്കിൽ 7.37 ശതമാനം) ഭൂപ്രദേശം ജലം ഉൾപ്പെട്ടതുമാണ്.
അവലംബം
വർഗ്ഗം:ഇല്ലിനോയിലെ നഗരങ്ങൾ
മേക്ക് ലവ് നോട്ട് സ്കാർസ്
ന്യൂഡൽഹി ആസ്ഥാനമായുള്ള ഒരു ഇന്ത്യൻ സന്നദ്ധ സംഘടനയാണ് മേക്ക് ലവ് നോട്ട് സ്കാർസ്. ആസിഡ് ആക്രമണത്തെ അതിജീവിച്ചവർക്കൊപ്പം പ്രവർത്തിക്കുന്ന ഈ സംഘടന റിയ ശർമ്മയാണ് സ്ഥാപിച്ചത്. മേക്ക് ലവ് നോട്ട് സ്കാർസിന്റെ സിഇഒയാണ് താനിയ സിംഗ്. ആസിഡ് ആക്രമണത്തെ അതിജീവിച്ചവരുടെ പൂർണ്ണമായ പുനരധിവാസത്തിന് ഇത് സഹായിക്കുന്നു, ഒപ്പം അതിജീവിച്ചവർക്ക് സാമ്പത്തികവും നിയമപരവും വിദ്യാഭ്യാസപരവുമായ സഹായം നൽകുന്നു. 2016 നവംബർ 6 വരെ, ഇന്ത്യയിലുടനീളം ആയി ആസിഡ് ആക്രമണം അതിജീവിച്ച ഏകദേശം 70 പേരെ സംഘടന സഹായിച്ചിട്ടുണ്ട്. ഫണ്ട് ശേഖരണം നടത്തിയതിനും ഇരകൾക്ക് കൈമാറാത്തതിനും എൻജിഒ അടുത്തിടെ നിരീക്ഷണത്തിലാണ്.
ചരിത്രം
ലീഡ്‌സ് കോളേജ് ഓഫ് ആർട്ടിൽ ഫാഷൻ വിദ്യാർത്ഥിയായിരിക്കെ 2014 ൽ ആണ് റിയ ശർമ്മ മേക്ക് ലവ് നോട്ട് സ്കാർസ് സ്ഥാപിക്കുന്നത്. അവരുടെ അവസാന വർഷ പ്രോജക്റ്റിന്റെ ഭാഗമായി, ഇന്ത്യയിൽ ആസിഡ് ആക്രമണത്തെ അതിജീവിച്ചവരെക്കുറിച്ചുള്ള ഒരു ഡോക്യുമെന്ററി ചിത്രീകരിക്കാൻ അവർ പുറപ്പെട്ടു. ഇന്ത്യയിൽ ആസിഡ് ആക്രമണത്തെ അതിജീവിച്ചവരുടെ ഭയാനകമായ അവസ്ഥകൾ കണ്ടതിന് ശേഷം അവർ ഒരു സംഘടന ആരംഭിക്കാൻ അവർ തീരുമാനിച്ചു. പബ്ലിക് റേഡിയോ ഇന്റർനാഷണലിന്റെ ഐസിസ് മാഡ്രിഡിനോട് അവർ ഇങ്ങനെ പറഞ്ഞു:
"ഡോക്യുമെന്ററി ഷൂട്ട് ചെയ്യുമ്പോൾ, ഞാൻ ഒരു സർക്കാർ ആശുപത്രിയിലെ പൊള്ളലേറ്റവർക്കുള്ള വാർഡിൽ ആയിരുന്നു. വാർഡിൽ കണ്ട കാഴ്ചകൾ എന്നെ എന്നെന്നേക്കുമായി മാറ്റിമറിച്ചു. ഇത്രയധികം ദുരിതങ്ങൾ ഒരിക്കൽ പോലും ഞാൻ കണ്ടിട്ടില്ല, ഇത്രയധികം വേദന എന്നെ വലയം ചെയ്തിട്ടില്ല. നിങ്ങൾ ആ അവസ്ഥയിലായിരിക്കുമ്പോൾ നിങ്ങൾക്ക് രണ്ട് ഓപ്ഷനുകളുണ്ട്, ഒന്നുകിൽ നിങ്ങൾക്ക് നിങ്ങളുടെ സ്വന്തം ജീവിതത്തിന്റെ ആശ്വാസത്തിലേക്ക് മടങ്ങാം അല്ലെങ്കിൽ മറ്റൊരാളുടെ ജീവിതം സുഖകരമാക്കാൻ ശ്രമിക്കാം."
മിതാഖ് കാസിമിയുടെ കോൺവർസേഷൻസ് എന്ന ഷോയിൽ യുവാക്കൾക്ക് സാമൂഹിക ആക്ടിവിസത്തിന്റെ ആവശ്യകതയെക്കുറിച്ച് അവർ പറയുന്നു.
പുനരധിവാസ കേന്ദ്രം
മേക്ക് ലവ് നോട്ട് സ്കാർസ് ആസിഡ് ആക്രമണത്തിന് ഇരയായവർക്കുള്ള ഇന്ത്യയിലെ ആദ്യത്തെ പുനരധിവാസ കേന്ദ്രം 2016 മാർച്ചിൽ ന്യൂഡൽഹിയിൽ ആരംഭിച്ചു. ഇത്തരത്തിലുള്ള ആദ്യ കേന്ദ്രം ആയ ഇത് ആസിഡ് ആക്രമണത്തെ അതിജീവിച്ചവർക്ക് വൈദ്യചികിത്സ, സാമ്പത്തിക സഹായം, നിയമസഹായം, തൊഴിൽ പരിശീലനം, മനഃശാസ്ത്രപരമായ ചികിത്സ എന്നിവ ലഭ്യമാക്കുന്നു. യോഗ, കവിതാ ക്ലാസുകൾ തുടങ്ങിയ വിനോദ പ്രവർത്തനങ്ങളിലൂടെ അതിജീവിക്കുന്നവരെ അവരുടെ വൈകാരിക പ്രശ്നങ്ങളെ അതിജീവിക്കാനും കേന്ദ്രം സഹായിക്കുന്നു.
ഇംഗ്ലീഷ്, കമ്പ്യൂട്ടർ ക്ലാസുകൾ ഉൾപ്പെടെ വിവിധ ക്ലാസുകൾക്ക് കേന്ദ്രം ആതിഥേയത്വം വഹിക്കുന്നു. ആത്മവിശ്വാസം വളർത്തൽ, മേക്കപ്പ് ട്യൂട്ടോറിയലുകൾ, നിയമ വൈദഗ്ധ്യം എന്നിവ പോലുള്ള പ്രവർത്തനങ്ങൾ വർക്ക് ഷോപ്പുകളിൽ അടങ്ങിയിരിക്കുന്നു.
ആക്രമണം നടത്തിയവരിൽ നിന്ന് അഭയം തേടുന്നവർക്ക് താമസസൗകര്യവും കേന്ദ്രത്തിലുണ്ട്. കേന്ദ്രത്തിന് കമ്മ്യൂണിറ്റി സംഭാവനകളും കോർപ്പറേറ്റ് ഫണ്ടർമാരിൽ നിന്നും വലിയ തോതിൽ ഉള്ള ധനസഹായവും ലഭിക്കുന്നു. ഓട്ടോമോട്ടീവ് ഭീമനായ മാഗ്നെറ്റി മറെല്ലി 2016-ൽ പുനരധിവാസ കേന്ദ്രത്തിനായുള്ള പ്രവർത്തന ചെലവുകൾക്കായി ഏകദേശം 31,000 ഡോളർ സംഭാവന നൽകി. മറ്റ് കോർപ്പറേറ്റ് ദാതാക്കളിൽ അർബൻ ക്ലാപ്പും അർബൻ ലാഡറും ഉൾപ്പെടുന്നു.
വിമർശനം
ആസിഡ് ആക്രമണത്തെ അതിജീവിച്ചവർക്കായി സ്വരൂപിച്ച ഫണ്ട് ദുരുപയോഗം ചെയ്തെന്ന ആരോപണങ്ങൾ ഉയർന്നിട്ടുണ്ട്. ഇരകളെ സഹായിക്കാനെന്ന വ്യാജേന എൻ‌ജി‌ഒ സംഭാവനകൾ പിരിച്ചെടുത്ത്, അത് ഉപയോഗിക്കാതെ സൂക്ഷിച്ചത് എങ്ങനെയെന്ന് മിഡ്-ഡേ പത്രം വെളിപ്പെടുത്തിയിരുന്നു. റിപ്പോർട്ടിന് ശേഷം, ഇരകൾക്ക് അവരുടെ പണം നൽകാമെന്ന് സംഘടന പ്രതിജ്ഞയെടുത്തു. ആരോപണങ്ങളെ തുടർന്ന് സ്ഥാപക റിയ ശർമ്മയ്‌ക്കെതിരെ മുംബൈ പോലീസ് കേസെടുത്തു. മിഡ്-ഡേയ്‌ക്ക് നൽകിയ പ്രസ്താവനകളിലൂടെ റിയ തന്റെ നിരപരാധിത്വം അവതരിപ്പിച്ചു, ഓൺലൈൻ മീഡിയ ഏജൻസിയായ ദി ലോജിക്കൽ ഇന്ത്യൻ നടത്തിയ കൂടുതൽ അന്വേഷണത്തിന് ശേഷം, പത്രങ്ങൾ വസ്തുതകൾ കൂട്ടിച്ചേർക്കുന്നില്ലെന്ന് കണ്ടെത്തി. പത്രങ്ങൾ നടത്തിയ വസ്തുതാവിരുദ്ധമായ റിപ്പോർട്ടിംഗിന്റെ തെളിവുകൾ സഹിതം റിയ തന്റെ ഔദ്യോഗിക ഫേസ്ബുക്ക് ഹാൻഡിൽ ഒരു പ്രസ്താവന പുറത്തിറക്കി. അവരുടെ പോസ്റ്റിന് വമ്പിച്ച ഓൺലൈൻ പിന്തുണ ലഭിച്ചു. മിഡ്-ഡേയ്‌സ് റിപ്പോർട്ടിംഗിലേക്ക് കൂടുതൽ വെളിച്ചം വീശിക്കൊണ്ട് റിയയുടെ വശം ഡിഎൻഎ പത്രം പ്രസിദ്ധീകരിച്ചു. 2018 ജൂണിൽ, മുംബൈ പോലീസ് റിയയുടെ കേസിൽ ഒരു ക്ലോഷർ റിപ്പോർട്ട് ഫയൽ ചെയ്യുകയും എല്ലാ കുറ്റങ്ങളിൽ നിന്നും അവരെ ഒഴിവാക്കുകയും ചെയ്തു. ക്ലോഷർ റിപ്പോർട്ട് അവരെ തെറ്റായി ഉൾപ്പെടുത്തിയതാണെന്ന് സ്ഥിരീകരിച്ചു.